El PSC revela que la Generalitat ha anul·lat el concurs de 5,5 milions de millora de l'enllumenat públic de Manresa i obliga a aprovar un nou plec que descarti possibles favoritismes\nSegons que ha pogut documentar el Grup Municipal del PSC, el Tribunal Català de Contractes del Sector Públic, organisme que depèn de la Generalitat, ha anul·lat el plec de clàusules del concurs que l’Ajuntament de Manresa va convocar el juliol de 2017 per adjudicar un nou contracte del Servei de manteniment de l’enllumenat públic i semàfors, i de l’obra de millora de diferents sectors i instal·lacions del municipi... [ Llegir més ]\nSegons que ha pogut documentar el Grup Municipal del PSC, el Tribunal Català de Contractes del Sector Públic, organisme que depèn de la Generalitat, ha anul·lat el plec de clàusules del concurs que l’Ajuntament de Manresa va convocar el juliol de 2017 per adjudicar un nou contracte del Servei de manteniment de l’enllumenat públic i semàfors, i de l’obra de millora de diferents sectors i instal·lacions del municipi, valorat en un total de 5,5 milions d’euros.\nSegons el President del Grup Municipal del PSC, Felip González, la resolució de Tribunal Català de Contractes “és molt contundent, extensa i carregada de doctrina del mateix Tribunal i d’altres organismes competents. Un cop analitzada en primera lectura el que està molt clar és que el Tribunal ens obliga a un redactar molt més contundentment perquè no existeixi cap risc de ‘favoritisme i arbitrarietat’ com el que havia denunciat l’empresa al·legant”.\nEl Tribunal Català de Contractes ha emès una resolució (el 21 de març passat), que el PSC ha conegut avui, i en la qual s’estimen “totes” les al·legacions presentades per l’empresa Electricitat Boquet SL (Mataró) i s’acorda “anul·lar” els esmentats plecs, “havent-se de convocar una nova licitació”. De fet, el tribunal ha trigat més de sis mesos a fallar contra l’Ajuntament, temps en què el calendari del concurs ha estat suspès per ordre del mateix Tribunal.\nSegons Felip González, “si li afegim a aquests sis mesos d’interrupció del procés, tot el temps que serà necessari per redactar i aprovar un nou plec i per obrir un nou concurs, sembla que les millores anunciades per aquest 2018 s’endarreriran i trigaran mesos a ser una realitat”.\nEl Tribunal Català de Contractes falla sobre diversos aspectes del Plec de Clàusules, i posa en dubte, en primer lloc, la distribució del contracte en tres grans lots. Una decisió que els juristes consideren en la seva resolució que no ha estat suficientment justificada per l’Ajuntament.\nPerò la part en què, segons interpreta el PSC es perjudica més l’objectiu d’impedir una possible arbitrarietat per part de l’Ajuntament en aquest concurs, radica en el fet que la concessió limiti una possible baixa sobre el preu de licitació a només un 10%. Més d’un 10 % de rebaixa es considerava en el Plec de clàusules (ara anul·lat) “una baixa anormal o desproporcionada” que no obtindria puntuació a favor de qui la fes.\nDe fet, segons la resolució, delimitant tant aquesta baixa a una xifra en concret, podia passar que totes les empreses optessin directament a proposar la rebaixa màxima i, per tant, que aquesta part de la puntuació del concurs deixés de tenir una incidència real en la tria final de la empresa guanyadora.\nAixí les coses, segons el PSC, el tribunal ve a defensar la teoria que, un cop totes les empreses fan la mateixa rebaixa econòmica, passa a adquirir una excessiva rellevància la part del concurs en què es fa una valoració subjectiva del pla d’execució d’algunes de les obres. “Una valoració subjectiva que, a més a més, el tribunal també falla que no està prou ben argumentada ni definida”. Sobre això la resolució és molt explícita: una cosa és que hi hagi alguns paràmetres de valoració subjectiva legals en qualsevol concurs i “una altra cosa és –textual en la resolució– confondre o identificar els criteris de valoració dependents d’un judici de valor amb criteris mancats de paràmetres i excessivament amplis que atorguin a qui en faci l’anàlisi una llibertat il·limitada de valoració i decisió sobre les propostes licitadores”.\nFelip González (PSC) "El vianant és el gran perjudicat del primer dia d'implantació de la Bonavista a ple rendiment per als cotxes"\nEl Grup Municipal del PSC ha emès aquest matí un comunicat en el qual insta al Govern Municipal de l’Ajuntament a replantejar-se “immediatament” la programació semafòrica que ha entrat avui en funcionament en el primer dia de funcionament a ple rendiment dels dos carrils de circulació de la nova rotonda de la Bonavista.\nEn un parell d’hores d’observació del nou funcionament de la mobilitat de l’indret, “està clar que el vianant és el gran perjudicat, i que hi ha un perill evident d’atropellament, fins i tot en els moments en què les persones que van a peu tenen prioritat de pas per creuar”.\nSegons el president del Grup Municipal del PSC, Felip González: “amb la finalitat de buidar de vehicles tant com es pugui la rotonda, s’ha programat que els semàfors de sortida de vehicles des de dins del gran cercle d'asfalt es posin també... [ Llegir més ]\nSegons el president del Grup Municipal del PSC, Felip González: “amb la finalitat de buidar de vehicles tant com es pugui la rotonda, s’ha programat que els semàfors de sortida de vehicles des de dins del gran cercle d'asfalt es posin també de color taronja intermitent per tal que els cotxes, camions i autobusos puguin passar encara que sigui en el breu moment en què els vianants tenen el seu pas en verd. Això provoca situacions de clara inferioritat del vianant que, tot i tenir el dret de pas expedit han de competir amb els vehicles per intentar creuar el carrer”. Això passa a les dues sortides de la rotonda cap a la carretera de Vic, al Passeig de Pere III, i a la doble cruïlla cap a la Cra. De Pont de Vilomara. Cap a la Cra. de Santpedor, encara no passa perquè no s’han obert els dos sentits de circulació d’aquest vial.\nAixí les coses, -prossegueix el comunicat del PSC- quan el semàfor es posa verd per als vianants en aquests punts, “el semàfor per als vehicles passa de vermell a taronja intermitent en menys de tres segons. Llavors, els vehicles s’esperen a que passin els vianants, però, un cop a passada la primera tongada de gent que esperava per creuar, la cua dels vehicles reinicia la marxa (encara en verd per a vianants) i les persones que arriben i volen creuar el carrer (i que recordem-ho encara tenen dret de pas) han de competir amb els vehicles per aconseguir que aquests s’aturin i els deixin passar”.\n“En la estona que hem observat aquest matí aquesta situació s’ha produït nombroses situacions que han estat de risc evident per als vianants perquè, tot i tenir dret de pas, han hagut de fer-se valer i fins i tot avisar als conductors dels cotxes perquè s’aturessin i els deixessin passar”. “Altres situacions que hem pogut constatar d’enorme risc per a les persones que anaven a peu s’han produït quan els vianants han vist que tenien dret de pas autoritzat, però no veien que els cotxes també podien passar i han posat peu a la calçada al mateix moment que els cotxes arrencaven. Hem pogut assistir a nombroses d’aquestes situacions de risc que, per sort no han acabat en accident, però ben poc que hi ha faltat”, ha afegit González.\nEl Grup Municipal del PSC posa en valor que és lògic que en el primer dia de funcionament, tothom s’ha d’anar acostumant a les noves condicions de mobilitat; “però és evident que caldrà fer un replantejament d’algunes de les mesures que s’han volgut aplicar amb la única finalitat de fer més fluida la circulació de vehicles per tal que, com a mínim, no vagin en detriment dels drets dels vianants, i els posin en perill real d’atropellament”, conclou el PSC.\nEl PSC considera l'anunci de la primera fase de la Fàbrica Nova com l'inici de la particular cursa electoral local entre ERC i CDC\nEl Grup Municipal del PSC ha fet públic un comunicat en el qual agraeix als mitjans de comunicació local i a la maquinària de premsa de l’equip de govern de l’Ajuntament de Manresa la informació rebuda avui sobre l’acord amb Servihabitat per dur a terme la primera fase de la urbanització de la Fàbrica Nova que, per volum de cost econòmic, serà el projecte més important que s’executarà durant l’actual mandat.\nFins avui, quan el Govern de CDC i ERC volien fer públic algun projecte important com a mínim intentaven quedar bé i comunicar a la resta de grups municipals (ni que fos unes poques hores abans) els detalls que posteriorment anaven a ser objecte de roda de premsa. Segons el president del Grup del PSC, Felip González, “avui constatem, en l’inici de la recta final del mandat, que això no serà així a partir d’ara... [ Llegir més ]\nFins avui, quan el Govern de CDC i ERC volien fer públic algun projecte important com a mínim intentaven quedar bé i comunicar a la resta de grups municipals (ni que fos unes poques hores abans) els detalls que posteriorment anaven a ser objecte de roda de premsa. Segons el president del Grup del PSC, Felip González, “avui constatem, en l’inici de la recta final del mandat, que això no serà així a partir d’ara perquè deu ser ben cert que s’inicia la particular cursa electoral entre CDC i ERC de cara a les eleccions locals per al maig de 2019; i Valentí Junyent i Marc Aloy, els seus actuals líders, malden i maldaran per sortir a la fotografia tantes vegades com puguin, encara que sigui junts”.\nEl PSC constata que de l’entorn de la Fàbrica Nova, l’equip de Govern ha informat a l’oposició de diversos àmbits d’actuació abans de la seva execució com ara les remodelació de Vidal i Barraquer, Via Sant Ignasi sud, Baixada dels Drets, o de la remodelació del Museu Comarcal.“Curiosament, del que els mitjans de comunicació local han sabut avui, res de res abans als grups municipal; ni en comissió informativa de Territori, ni en cap reunió específica convocada a tal efecte”, ha afegit González.\nSobre l’acord en qüestió amb Servihabitat, sobre la conveniència d'avançament de calendari i prioritats, el PSC esperarà a pronunciar-se a tenir una informació més detallada per part de l’equip de govern; tot i que resulta “molt significatiu que l’inici d’obres, amb una inversió de 3,5 milions d’euros, que pagarà La Caixa en un 80%, estigui previst per a finals d’aquest any en que entrem; un semestre escàs abans de la convocatòria electoral per triar nou alcalde”, ha conclòs González.\nDavant la signatura aquest matí d'un conveni entre l'Ajuntament de Manresa i el Síndic de Greuges de Catalunya, el Grup Municipal del PSC acabem de fer servir el banner de la web municipal que porta fins a la plana del Síndic per elevar, respectuosament, la nostra queixa per la decisió unilateral de l'equip de govern de no crear la figura del Síndic/a de Greuges de Manresa.\nIl·lm. Sr. Rafael Ribó, Síndic de Greuges de Catalunya,\nConeixedor per l’equip de govern del nostre Ajuntament de la signatura avui d’un conveni de col·laboració entre ambdues institucions per fer més present a la nostra ciutat l’activitat de la figura del Síndic, vull manifestar-li, d’entrada, el total respecte del nostre Grup Municipal vers aquesta decisió.\nUna decisió legítima, és clar, que, tanmateix, l’Equip de Govern ha pres unilateralment passant per sobre de dos acords de Ple –de votació gairebé unànime– que acordaven la creació del Síndic/a Defensor de la Ciutadania de Manresa, una figura que està legal i legítimament creada en una quarantena d’ajuntaments de Catalunya. Una figura que, a més, estava rubricada també al Pacte de Ciutat per a la Promoció Econòmica i la... [ Llegir més ]\nUna decisió legítima, és clar, que, tanmateix, l’Equip de Govern ha pres unilateralment passant per sobre de dos acords de Ple –de votació gairebé unànime– que acordaven la creació del Síndic/a Defensor de la Ciutadania de Manresa, una figura que està legal i legítimament creada en una quarantena d’ajuntaments de Catalunya. Una figura que, a més, estava rubricada també al Pacte de Ciutat per a la Promoció Econòmica i la Cohesió Social.\nAixí les coses, insistim en el màxim respecte del nostre grup vers l’acord que signeu avui. Vetllarem pel seu bon funcionament en compliment del paper que democràticament tenim atorgat els grups de l’oposició municipal.\nI tanmateix, tampoc no ens podem estar de dir-li, insistim, amb tot el respecte, que no podem compartir els arguments que ens ha expressat el Govern local per no crear la figura del Síndic/a local. I que pensem que, en el fons, darrera d’aquesta decisió unilateral el que hi ha és manca de voluntat política de crear-lo, absència de compromís en generar una figura que, òbviament, pot esdevenir incòmoda a un govern local si, en compliment de les atribucions que se li haurien pogut assignar, el Síndic local no avalés alguna o algunes de les conseqüències de proximitat que generessin les seves polítiques i actuacions.\nAixí mateix, i amb el mateix respecte, li expressem que la rúbrica d’aquest conveni amb l’Ajuntament de Manresa, també podria ser interpretat com un precedent de la voluntat del Síndic de Greuges de Catalunya de substituir la figura de futur Síndics/ques locals que es volguessin poder crear en el futur a altres ciutats catalanes que encara no en tinguin. Una interpretació que, en tot cas, només vos podeu avalar o descartar públicament.\nI ha quedat inscrita amb l'identificador 64558\namicalment, Felip González.\nInformació a tots els i les treballadors/es de l'Ajuntament de Manresa\nCom a president del Grup Municipal del PSC m’adreço respectuosament als i les treballadores de l’Ajuntament de Manresa per informar-los que en el darrer Ple Municipal l’alcalde de Manresa va ‘donar compte’ del document que havia signat el dia 7 de setembre, de suport del nostre Ajuntament a la convocatòria de l’1-0.\nEn el Ple, el Grup Municipal del PSC ens vam cenyir a demostrar que l’esmentat document no era un decret, ni una resolució, sinó una declaració sense cap efecte legal. I no ho és perquè el document en qüestió no té ni el “dona fe” del Secretari General de la Corporació ni està inscrit en el llibre de resolucions de l’Ajuntament. Per tant, el presumpte decret no és un decret; i no pot tenir –ni tindrà– cap conseqüència jurídica per a l’alcalde.\nDe fet, el mateix alcalde, e... [ Llegir més ]\nDe fet, el mateix alcalde, en una declaració (llegida) al pateix Ple (i que podeu consultar al web municipal), va reconèixer el que el grup del PSC ja havíem demostrat: que: “el decret és una declaració política, sense cap efecte jurídic”, va dir. I que ho havia fet així per no “posar en risc els treballadors municipals”.\nTanmateix, el Grup Municipal del PSC també vam donar lectura al Ple de les conclusions d’un informe del Secretari General (el garant de la legalitat de tots els actes del nostre ajuntament), en el qual exposa les possibles conseqüències de no fer cas de les providències del TC “que són d’obligat compliment per qualsevol autoritat i funcionari públics, sense necessitat de què siguin notificades personalment”.\nEl grup municipal del PSC, com no podia ser d’una altra manera, reconeixem el dret de qualsevol persona (també dels treballadors i treballadores de l’Ajuntament) a defensar el que cregui més convenient. Sempre estarem al costat de la defensa de les nostres institucions però, també, alhora, de què les nostres institucions no se situïn mai fora de la llei.\nÉs cert que les forces polítiques independentistes són avui àmpliament majoritàries al Ple. Potser vostè, que ara llegeix aquest missatge, també sigui independentista. I ho respectem. Però això no treu que, pensem, s’ha d’informar a tots els treballadors i treballadores del nostre Ajuntament –i això és el que estem fent– per tal que cadascú pugui prendre les seves decisions amb tota la informació.\nAmicalment, Felip González. President del Grup Municipal del PSC\nLes noves zones blaves d'aparcament no entraran en funcionament en la data aprovada pel Ple Municipal\nA pregunta del Grup Municipal del PSC a la Comissió Informativa d’Urbanisme de dijous, l’equip de Govern va informar que les noves zones blaves i, per tant, la nova tarifació d’aquest servei no es podran posar en funcionament el proper dia 18 de setembre, que era la data aprovada en el Ple Municipal.\nL’ajornament no té res a veure, però, amb la recent protesta ciutadana que ha aixecat l’acord entre l’equip de govern (CDC i ERC) i l’empresa concessionària, i que ha significat un increment de 515 places més (1.183 en total); a canvi d’uns insuficients beneficis en la reducció del preu del tiquet que passarà a ser de 1,70 i 1,50 euros/hora quan actualment s’abonen 1,90 euros/hora.\nLa ‘NO’ posta en funcionament de les noves places de zona blava el 18 de setembre és conseqüència, segons que ha informat l’equip de Govern a la resta de... [ Llegir més ]\nLa ‘NO’ posta en funcionament de les noves places de zona blava el 18 de setembre és conseqüència, segons que ha informat l’equip de Govern a la resta de grups municipals, al fet que la maquinària necessària per a la implantació no ha estat subministrada a temps pels proveïdors de l’empresa que, per tant, encara no ha pogut instal·lar els nous parquímetres que són necessaris. Tanmateix, segons l’equip de Govern, s’espera que tot plegat pugui estar llest a finals d’aquest mes.\nD’altra banda, abans de dilluns, tampoc no podia estar acabada l’obra que s’està executant al popularment conegut Pàrquing Saclosa, que ha fulminat la darrera bossa d’aparcament lliure i gratuït significativa que hi havia al centre de Manresa, on fins fa uns dies es podien aparcar uns 115 vehicles i que, a partir d’ara, només serà de pagament, i per a només 37 places. Aquesta obra, que és un dels principals motius de la protesta ciutadana que s’ha fet notar en els darrers dies sembla que no farà canviar el nou servei superampliat de zona blava, acordat, amb només els vots favorables de CDC i ERC.\nEn aquest sentit, el President del Grup Municipal del PSC, Felip González, insta a l’equip de Govern de l’Ajuntament a, “com a mínim, agilitzar alternatives que fins ara no ha aportat ni en quantitat ni en qualitat per minimitzar les conseqüències del nou acord amb l’empresa concessionària”. González apunta com una de les alternatives que s’haurien d’estudiar amb urgència a: “com a mínim, posar en funcionament modificacions i millores en el transport urbà per comunicar millor i amb més freqüència (sobretot en hores punta) el centre-ciutat i espais d’aparcament lliure (actuals i nous que se’n puguin crear) i que facin les funcions d’aparcaments dissuasoris alternatius a l’estacionament de pagament”.\na de dimensió poblacional i amb regulacions i pressupostos fets a mida a la singularitat de cada indret). Entre els 15 municipis considerats com els més ‘transparents’ de Catalunya, només Manresa no té (i ara lamentem saber, que descarta tenir) Defensor/a de la Ciutadania local.\nCarta a l'alcalde de Manresa, Valentí Junyent, suport a l'1-O.\nAcabem de rebre a les 15.02 hores d’avui, missatge de WhatsApp de la portaveu del Govern, Sra. Àuria Caus, en què textualment ens diu als portaveus dels Grups Municipals que: “Us informem que l’alcalde de la nostra ciutat ha signat aquest matí el decret d’alcaldia pel qual manifesta el seu ple suport al Referèndum per a l’autodeterminació de Catalunya que s’ha convocat per a l’1 d’octubre. I, en resposta a la carta rebuda del president Puigdemont i el vicepresident Junqueras, l’alcalde confirma la disponibilitat dels centres de votació a Manresa”.\nLamentem, per tant, que no hagi tingut vostè en compte el prec que el nostre Grup Municipal del PSC va fer-li en el darrer Ple Municipal sobre aquesta qüestió.\nTanmateix, tot i el decret que ha firmat vostè aquest matí, li continuem demanant que, com a legítim representant de TOTS els... [ Llegir més ]\nTanmateix, tot i el decret que ha firmat vostè aquest matí, li continuem demanant que, com a legítim representant de TOTS els manresans i manresanes (i no només dels que representen a l’actual majoria política independentista del Ple), sol·liciti del Secretari General de la nostra Corporació i de la Interventora Accidental informes detallats que ens serveixin a tots els càrrecs electes de la Corporació per avaluar les possibles conseqüències legals que pot representar aquest Decret –i qualsevol altra acte o decisió futura sobre aquesta qüestió– a la nostra corporació, als seus regidors i regidores, i a tots els seus treballadors i treballadores.\nLi recordo que tant la Secretaria com la Intervenció de l’Ajuntament ja van rebre (amb data 5 i 6 de juliol) missives del Ministeri de la Presidència i per a les Administracions Territorials (núm. de registre d’entrada 2017043040 i 2017043290), alertant-los de la necessitat d’ “evitar actuacions de la Corporació que siguin contràries als advertiments del Tribunal Constitucional”.\nFelip González, President i Portaveu del Grup Municipal del PSC.\n"Fer crida als manresans perquè no hi passin no pot ser l'única solució al #CaosBonavista"\nEl president del Grup Municipal Socialista, Felip González, ha emplaçat l’equip de Govern de l’Ajuntament de Manresa a resoldre el caos que estan provocant aquests dies les obres de construcció de la rotonda de la Bonavista i els canvis de sentit de circulació que durant el mes d’agost s’han anat implantant.\nEl PSC reconeix en un comunicat que l’actuació a tot aquest entorn en obres implica una gran complexitat, però això no treu que algunes de les darreres decisions que s’han pres han significat més perjudici que benefici; i no només per als conductors, sinó també per als vianants, els altres grans damnificats afegits de la situació actual (per creuar la Cra. de Vic, tenen ara només 12 segons).\nGonzález posa per exemple alguns dels treballs de camp que el Grup Municipal del PSC ha efectuat aquests darrers dies. El darrer, ahir mateix, entre... [ Llegir més ]\nGonzález posa per exemple alguns dels treballs de camp que el Grup Municipal del PSC ha efectuat aquests darrers dies. El darrer, ahir mateix, entre les 18.30 i les 20 hores.\nA la Cra. de Vic (entre la Muralla de Sant Francesc i la Bonavista), hi va haver un moment en què s’hi van trobar ‘atrapats’ fins a cinc autobusos de línies interurbanes, i tres més del BUS urbà. Un d’ells, per exemple (Balconada L1), es va incorporar a la Carretera de Vic a les 19.27h. i no va arribar a la Bonavista fins a les 19.49h. 22 minuts! És virtualment impossible complir amb l’horari en aquestes condicions.\nTot plegat era conseqüència d’una concatenació de fets: un recent canvi en un senyal de ‘cediu al pas’ a la cantonada Vic/Bisbe Comes; i a que els vehicles col·lapsen el carrer de la Sardana des de la plaça Lladó i no poden abocar a la carretera de Vic (tot i la escapatòria que molts utilitzen cap al carrer de la Sèquia, un perill, per estret i per voreres ridícules per a vianants).\nUns canvis que s’haurien introduït arran del fet que, des que es va invertir el sentit de circulació del C. Arquitecte Gaudí, els vehicles procedents de Sant Antoni Maria Claret, han col·lapsat sobre manera el pas pel mig de la Bonavista.\nA més a més, durant tot el temps en què el PSC va analitzar la situació ‘in situ’ no hi va haver cap policia local que ajudés a desembussar. Felip González apunta que “en els primers dies de canvis, que vam celebrar per ben gestionats, hi havia fins a sis o set policies repartits per totes les cruïlles, i, ara, hauríem de com a mínim tornar a tenir més presència policial a la zona, o la situació acabarà sent insostenible”.\n“El PSC dona suport a la crida a la ciutadania que ha fet l’equip de govern per tal que s’eviti circular per aquest sector tant com es pugui, però aquesta no pot ser la única solució a la situació de col·lapse que vivim. Sobretot perquè és clar que tot plegat pot arribar a ser molt més greu quan d’aquí a pocs dies les escoles tornin a obrir portes”, afirma González.\nSegons el president del grup del PSC, “com que el pitjor podria estar encara per arribar és clar que caldrà replanteig d’alguns dels canvis fets als carrers Bilbao/Caritat/Joan XXIII i, també, que s’hauran d’aplicar mesures correctores a, entre altres punts, el C. Sant Cristòfol on es doblarà la intensitat de trànsit un cop convertida en vial de sentit únic la Cra. Pont de Vilomara. Per no parlar de la perillositat que s’haurà de reconduir en algunes noves cruïlles on s’han variat els sentits de circulació, com ara a Bisbe Comes/Bertran Serra, o a la Cra. Pont de Vilomara/Bertran Serra/Trieta”.\n“La paciència ciutadana pot ajudar; però alguns dels canvis de trànsit que s’han fet desencertadament abans que la rotonda estigués en funcionament com Gaudí/Cra. De Vic no hi han ajudat gens. Cal, per tant, una gestió més eficient de l’equip de govern en les properes setmanes, encara que sigui rectificant, que és de savis”, ha conclòs González.\nFelip González (PSC) davant l'anunci fet avui per "sorpresa i amb traïdoria prevacacional" del Govern (CDC-ERC) que incomplirà la promesa (i dos acords de Ple) de crear el Síndic/a Defensor/a de la Ciutadania de Manresa afirma: "Visca la transparència! Han marejat la perdiu més de dos anys per evitar que una figura independent els pogués dur la contraria"\nDavant l’anunci que ha fet aquesta tarda el Govern de Manresa, “per sorpresa, i amb traïdoria prevacacional” de desestimar la creació del Síndic/a de Greuges local, el president del Grup Municipal del PSC, Felip González, considera “indignant” que la primera reunió que ha convocat el Govern de CDC i ERC per parlar amb la resta de grups polítics d’aquesta qüestió “hagi estat per anunciar que se salten els seus propis programes electorals i els acords signats al Pacte de Ciutat”. “I, més encara, per demanar unes poques hores de temps per poder informar de la notícia, a corre-cuita, a les entitats socials signants de l’esmentat Pacte de Ciutat, a qui ni tan sols es dona l’oportunitat de debatre-ho”.\n“Visca la transparència! –ha exclamat González– que ha afirmat amb rotunditat que “no podem deixar de tenir la... [ Llegir més ]\n“Visca la transparència! –ha exclamat González– que ha afirmat amb rotunditat que “no podem deixar de tenir la sensació que han estat marejant la perdiu durant tot aquest temps i, en el fons, buscar excuses i evitar que una figura independent els pogués dur la contrària”.\nUn argumentari, segons el PSC, que s’escuda en indicacions del Síndic de Greuges de Catalunya “però que, tanmateix, no ha tingut ni la decència de convocar el Fòrum de Síndic de Greuges locals de Catalunya per tal que també els assessorés en la decisió”. Un Fòrum de Síndics Locals dels que el President de la Generalitat, Carles Puigdemont, va dir en la seva intervenció en un seu Congrés a Girona aquest novembre passat que conforma un “sindicat de bondat”. (extret de la nota de premsa de Presidència de la Generalitat).\nEl PSC de Manresa “estem disposats a rebatre un a un els arguments esgrimits pel Govern a la seva nota de premsa. Estem segurs, però, que la decisió està pressa i, en tot cas, com a mal menor, ja anunciem que mirarem de treure tant profit com sigui possible al conveni marc amb el Síndic de Greuges de Catalunya amb l’objectiu d’intensificar la seva presència a la ciutat”. “De fet, ara que sabem de la seva disposició de major presència a la ciutat li demanarem, per exemple, que ens doni suport a l’Ajuntament en l’aplicació de les recomanacions que ha fet la Sindicatura en una qüestió tan rellevant com la política local per resoldre la segregació escolar” –conclou González.\nTenen Síndic/a de Greuges municipal 39 ciutats catalanes (entre elles, municipis de tota mena de dimensió poblacional i amb regulacions i pressupostos fets a mida a la singularitat de cada indret). Entre els 15 municipis considerats com els més ‘transparents’ de Catalunya, només Manresa no té (i ara lamentem saber, que descarta tenir) Defensor/a de la Ciutadania local.\nEl Crematori de Manresa té informes favorables de l'Ajuntament però la transparència de l'equip de govern en aquest tema segueix en entredit\nLa promotora va demanar la llicència ambiental i d’obres el 22 de febrer per a una instal·lació relativament petita amb quatre sales de vetlla. Només preveu fer3 incineracions diàries.\nEl Grup Municipal del PSC va poder revisar ahir l’expedient que està a exposició pública a l’Ajuntament de Manresa referit a la petició de llicència ambiental que ha estat presentada per l’empresa SERVEIS FUNERARIS DE BARCELONA SA, que té a Manresa el tanatori de FONTAL.\nD’entrada, vam constatar que la petició de llicència (i el pagament de la taxa corresponent de 5.250 €) es va fer l’endemà de la Festa de la Llum, el 22 de febrer passat. Segons el president del Grup Municipal del PSC, “aquesta dada és rellevant per dues raons: La primera, que denota que l’empresa vol construir de seguida i que va voler (potser va acordar amb l’Aj... [ Llegir més ]\nD’entrada, vam constatar que la petició de llicència (i el pagament de la taxa corresponent de 5.250 €) es va fer l’endemà de la Festa de la Llum, el 22 de febrer passat. Segons el president del Grup Municipal del PSC, “aquesta dada és rellevant per dues raons: La primera, que denota que l’empresa vol construir de seguida i que va voler (potser va acordar amb l’Ajuntament) demanar la llicència fins i tot abans que s’acabés d’aprovar definitivament la modificació del Pla del Pont Nou que l’havia de fer possible; i la segona, que el dia en què es va aprovar definitivament el Pla del Pont Nou (ple d’abril en el qual hi va haver un intens debat sobre la transparència amb què s’ha portat aquest tema per part de l’equip de Govern), ja feia dos mesos que es tramitava la llicència i, tot i la intensitat d’aquell debat, al regidor d’Urbanisme, Marc Aloy, no se li va acudir que era rellevant informar que l’Ajuntament ja ho estava fent des de feia força temps”.\nUn segon fet que hem constatat d’aquesta primera revisió de l’expedient és que l’activitat ja disposa de tots els informes favorables previs dels serveis tècnics municipals. De fet, amb data 16 de març (un mes abans del debat d’aquell Ple), el mateix ajuntament havia comunicat al sol·licitant que calia millorar el projecte i li va assenyalar un grapat de ‘deficiències esmenables’ que l’empresa va complimentar el 26 d’abril amb un annex.\nFinalment, l’altre fet que el PSC ha constatat de la documentació revisada és que el projecte que es vol implantar a Manresa no és una instal·lació especialment gran. Que estan previstes només 4 sales de vetlla i que preveu fer només 3 incineracions diàries, encara que la promotora apunta en el seu informe fins a un màxim de 288 anuals. El tanatori, a part del crematori i de la diverses sales de serveis, cafeteria, i aparcament per a 46 places (més 14 places més en calçada al carrer de la Lemerz), preveu una sala de cerimònies per a unes 140 persones.\nCal recordar que l’exposició pública i, per tant, el termini per presentar al·legacions de qualsevol persona física o jurídica que es consideri afectada es va publicar al BOP de 22 de juny i està establert en 30 dies hàbils a partir d’aquesta data.\nEl PSC avisa que el projecte de tanatori amb crematori del Pont Nou ja ha demanat llicència ambiental i és en exposició pública\nEl Butlletí Oficial de la Província de Barcelona va publicar dijous passat un anunci oficial de l’Ajuntament de Manresa mitjançant el qual s’obre període d’exposició pública a l’atorgament de llicència ambiental per a la construcció d’un nou tanatori a Manresa, que inclouria l’obertura d’un forn crematori, a tocar del cementiri de la ciutat.\nL’anunci és signat per l’alcalde, el 9 de juny passat. En publicar-se el dia 22, s’acaba d’obrir un termini de 30 dies hàbils per tal que qualsevol persona física o jurídica pugui presentar al·legacions en el cas que es consideri afectada per la instal·lació.\nEn aquest sentit, el president del Grup Municipal del PSC, Felip González, ha manifestat que “ens trobem, davant d’un nou paradigma de què la tan pregonada transparència del... [ Llegir més ]\nEn aquest sentit, el president del Grup Municipal del PSC, Felip González, ha manifestat que “ens trobem, davant d’un nou paradigma de què la tan pregonada transparència del govern municipal es queda en no res quan les qüestions que són objecte de debat o d’actuació esdevenen polèmiques”.\nEn aquest sentit, González recorda que el tinent d’alcalde d’Urbanisme (i ara també de llicències), Marc Aloy, va emplaçar als grups de l’oposició a debatre sobre la conveniència o no de la instal·lació que ens proposessin “al moment en què l’empresa interessada en construir demanés llicència”.\nEn aquest sentit, l’equip de govern sap com a mínim des de primers de mes de la voluntat de construir, “però ha esperat a que ens adonem de l’esmentada petició pel nostre habitual repàs als anuncis que es publiquen al BOP”.\n“Un exemple més del que dèiem, –afegeix González–, de la dubtosa voluntat política de parlar-ne, perquè han tingut gairebé un mes per convocar-nos, per donar-nos a conèixer el projecte tècnic presentat, i no han tingut temps de fer-ho o no ho han volgut fer. Esperem que no caldrà que els grups municipals demanem accés al projecte via instància sinó que serà el mateix govern qui mostrarà interès en convocar-nos”.\nLa petició de llicència ambiental ha estat presentada per l’empresa SERVEIS FUNERARIS DE BARCELONA SA, del grup Interfunerarias que té a Manresa el tanatori de FONTAL. Els interessats en presentar al·legacions poden consultar el projecte tècnic i, si es consideren afectats, presentar-les per escrit, mitjançant instància presentada al Registre General de l'Ajuntament.\nEl PSC també farà balanç dels primers anys de mandat municipal\nEl cap del partit, Felip González, emularà l’alcalde en un acte similar al que va protagonitzar ahir Valentí Junyent, també a la seu del Col·legi de Periodistes a Manresa, i també obert a la ciutadania en general.\nEl PSC de Manresa ha convocat per al proper dimarts, 27 de juny, un acte obert a periodistes i a ciutadania en general per fer balanç dels dos anys de l’actual mandat de l’Ajuntament de Manresa. L’acte serà molt similar al que ahir va protagonitzar l’alcalde, Valentí Junyent, també a la seu manresana de la Delegació a la Catalunya Central del Col·legi de Periodistes de Catalunya.\nSegons que ha manifestat Felip González, “no volem fer un contrabalanç, ni tampoc un antibalanç. Serà més aviat una lectura crítica i constructiva de resum dels dos darrers anys de mandat de Valentí Junyent; posant en evi... [ Llegir més ]\nSegons que ha manifestat Felip González, “no volem fer un contrabalanç, ni tampoc un antibalanç. Serà més aviat una lectura crítica i constructiva de resum dels dos darrers anys de mandat de Valentí Junyent; posant en evidència, això sí, alguns dels oblits de l’alcalde en la seva intervenció d’ahir”.\nLa intenció del PSC, igual que va fer ahir l’alcalde, és la de fer una exposició inicial breu de les actuacions positives i les no tan positives que ha fet l’Ajuntament; “les positives i les negatives que ha fet el Govern i les que ha fet l’oposició; perquè nosaltres no eludirem l’autocrítica”, ha dit González. En acabat, el cap del PSC també se sotmetrà a les preguntes –i repreguntes– que li vulguin fer els i les professionals dels mitjans de comunicació locals.\nEl PSC alerta que cap empresa ha optat a la construcció de l'ascensor de Plaça Major i que això pot endarrerir l'obra fins Nadal.\nL’Ajuntament de Manresa ha hagut de declarar desert el concurs públic per a la instal·lació d’un ascensor entre el carrer de Santa Llúcia i la Plaça Major; una obra que el mateix equip de govern considerava urgent d’executar per poder-la tenir enllestida abans de l’inici de la reforma de la Baixada dels Drets i oferir, així, una alternativa de connexió per a vianants entre el sector Escodines i la resta del Centre Històric.\nEl termini de presentació d’empreses candidates va acabar el 16 de maig però l’obra no va resultar prou atractiva per a cap empresa tot i estar pressupostada en 125.000 euros.\nDegut a això, la junta de Govern del passat 23 de maig va procedir a declarar desert el concurs per poder iniciar ràpidament un nou procediment d’adjudicació. I això es va aprovar amb caràcter d’urgència amb un dictam... [ Llegir més ]\nDegut a això, la junta de Govern del passat 23 de maig va procedir a declarar desert el concurs per poder iniciar ràpidament un nou procediment d’adjudicació. I això es va aprovar amb caràcter d’urgència amb un dictamen sobrevingut fora de l’ordre del dia de la Junta perquè, segons que es va argumentar, es vol iniciar un procediment negociat per minimitzar al màxim el que la regidoria d’urbanisme va qualificar de “notable endarreriment del calendari d’execució de l’obra”.\nEl Grup Municipal del PSC espera que aquest endarreriment del calendari d’execució no impliqui, per correspondència, un endarreriment també en les obres de la Baixada dels Drets, donat que en el seu moment se’ns va dir que abans d’actuar als Drets es volia disposar de l’ascensor de la plaça Major i també del que s’està construint junt amb les obres d’ampliació de la Residència de Sant Andreu.\nSegons el president del grup socialista, Felip González, “tot i que no és el mètode preferible de contractació, el procediment negociat és legal i molt emprat per l’Ajuntament en aquests casos perquè permet accelerar els tràmit de l’adjudicació fallida en concurs obert”. “I accelerar aquest tràmit és important en aquest cas –prossegueix González– perquè s’ha de poder coordinar la instal·lació d’aquest ascensor amb el desenvolupament de la resta d’obres al sector, sobretot les de la Baixada dels Drets i les que ahir es van explicar als veïns i veïnes de construcció del nous accessos al Museu Comarcal”.\nEl Grup Municipal del PSC confia en què “la concatenació d’obres, encara serà possible; tot i que caldrà analitzar bé quines són les raons per les quals cap empresa hauria volgut optar a l’obra; i si amb el procediment negociat es podran mantenir els terminis d’execució de dos mesos i el pressupost de 125.000 euros inicialment previstos en el concurs obert que ha resultat fallit”.\n“Aquesta és una obra que en algun moment se’ns va dir que es volia tenir a punt per a la Festa Major de finals d’agost i que, ara, molt probablement no pugui estar a punt fins a prop de les festes de Nadal”, conclou Felip González.\nEl PSC recorda que és vigent una proposició socialista aprovada el 2013 en què s'acordava que no es faria ampliació de la zona blava sense tenir el "màxim consens possible".\nAssociacions de Veïns (ahir), grups municipals, associacions de comerciants i mitjans de comunicació (avui) acaben de ser informats de la proposta de quasi bé duplicar les places d’aparcament regulat amb parquímetres a la ciutat (515 més a les 668 actuals) a canvi d’una rebaixa del cost/hora per als usuaris que anirà entre 18 i 38 cèntims/hora d’estalvi, segons els sectors. La proposta del Govern es vol portar al Ple Municipal d’aquest mateix mes de maig.\nDavant d’aquest fet, el president del Grup Municipal Socialista, Felip González, ha afirmat que “resulta com a mínim lamentable que el Govern demani l’aval de veïns, comerciants i de grups polítics en 15 dies a una proposta que l’equip de govern porta un any i mig negociant”. “Potser és temps suficient per a un ‘no’ interessat i probablement poc reflexionat com el que aquesta m... [ Llegir més ]\nDavant d’aquest fet, el president del Grup Municipal Socialista, Felip González, ha afirmat que “resulta com a mínim lamentable que el Govern demani l’aval de veïns, comerciants i de grups polítics en 15 dies a una proposta que l’equip de govern porta un any i mig negociant”. “Potser és temps suficient per a un ‘no’ interessat i probablement poc reflexionat com el que aquesta mateixa tarda ja ha emès un grup polític (fins i tot abans que la proposta arribés als mitjans de comunicació); però no és temps suficient com per facilitar un consens prou ampli com el que seria desitjable a una proposta o a altres d'alternatives que hi podria haver”.\n“El posicionament del PSC no serà precipitat com precipitada és la voluntat del govern d’aprovar-ho en uns pocs dies”, ha explicat González. Intentar una rebaixa en el preu de l’actual concessió és un motiu lloable perquè és cert que el preu del minut d’aparcament en zona blava és molt elevat; però ho és, cal recordar-ho, perquè la concessió no només es va treure a concurs per gestionar la “zona blava” sinó també per construir un gran pàrquing i una plaça pública a la Reforma, i per gestionar el cost del servei municipal de grua.\n“Ara, posats a renegociar amb l’actual concessionària, el govern ha presentat una proposta que el PSC volem estudiar amb deteniment, que volem contrastar amb les indicacions del Pla Municipal de Mobilitat que es va aprovar el 2011-12 (amb el vot gairebé unànime del Ple Municipal), i que no només ha d’analitzar l’ampliació que es preveu, sinó a on es preveu i a canvi de quines compensacions es preveu, que també han estat informades, però que ens cal avaluar amb més precisió.\nCal recordar que des de novembre de 2013 hi ha aprovada pel Ple de l’Ajuntament una proposició del PSC que fixava com a condició prèvia d’una futura ampliació de la zona blava que aquesta es fes amb el màxim consens.\nAra, la proposta és tot just a sobre de la taula. “Però el que és segur és que no serà fàcil assolir aquest consens ampli necessari si es va amb presses a aprovar el que el Govern pot tenir molt clar que és molt adient, però que no serà factible sinó és assumida amb convenciment majoritari per la població més directament afectada”, ha conclòs González.\nEl PSC lamenta el sainet d'un govern que, en cas que acordi la pervivència, no podrà evitar que els seus membres es mirin de reüll durant tot el que queda de mandat en comptes de centrar-se en resoldre els problemes de les persones\nDues setmanes després de l’inici de la greu crisi de govern oberta a l’Ajuntament de Manresa, el Grup Municipal del PSC ha emès avui un comunicat en el qual emplaça als grups de CDC i d’ERC a aclarir-se d’una vegada i posar fi a la greu crisi institucional en què han “ancorat” el govern de la ciutat des de Dijous Sant passat.\nSegons el president del grup, Felip González: “després de dues setmanes de sainet, de desconcert, de missatges críptics i d’encreuament de comunicats; després que Mireia Estefanell anunciï avui al Punt-Avui que accepta no tenir delegació de Govern però que ERC no li ho hagi dit abans a l’alcalde; després de dies de tensió i de desconfiança; està clar que no hi haurà sutura suficient per cosir tanta ferida oberta“. “Tot i que finalment s’acordi la continuïtat és segu... [ Llegir més ]\nSegons el president del grup, Felip González: “després de dues setmanes de sainet, de desconcert, de missatges críptics i d’encreuament de comunicats; després que Mireia Estefanell anunciï avui al Punt-Avui que accepta no tenir delegació de Govern però que ERC no li ho hagi dit abans a l’alcalde; després de dies de tensió i de desconfiança; està clar que no hi haurà sutura suficient per cosir tanta ferida oberta“. “Tot i que finalment s’acordi la continuïtat és segur –i lamentable– que durant el que queda de mandat tindrem un govern municipal en què els seus membres es miraran de reüll constantment en comptes de centrar-se en governar”.\nPer a González, “la manera en què ERC i CDC estan gestionant la crisi política que s’han autogenerat els acabarà passant factura perquè la ciutadania no pot admetre que l’equip de govern estigui més pendent de la seva supervivència que no pas de resoldre els seus problemes”.\nEl caos de la Bonavista com a paradigma del futur que ens espera\nPer al PSC, la presentació pública de dimecres passat a l’Institut Lluís de Peguera del projecte de la rotonda de la Bonavista és l’exemple paradigmàtic de com de greus poden arribar a ser les conseqüències de la resolució en fals de tot el que està passant a l’Ajuntament. “Una presentació que van liderar una regidora que l’endemà anunciava la seva dimissió i un tinent d’alcalde que parlava sense tenir clar si podrà continuar en el govern”, ha constatat González.\nI la Bonavista “és una obra important i complexa de gestionar que necessita d’un lideratge polític clar i a temps complert per evitar el caos en un nus de comunicacions vital de la ciutat”. El PSC ha lamentat també que, a poques setmanes de l’inici d’aquestes greus afectacions, l’equip de Govern només ha fet presentació de les excel·lències del projecte però eludint que per fer la truita abans caldrà trencar els ous”. Felip González ha posat alguns exemples d’aquestes afectacions de moment mal resoltes: “De res serviran els més d’un centenar d’arbres que s’hi plantaran de més –afirma– si les cues de vehicles arriben a la plaça de Sant Domènec i a la plaça de Prat de la Riba”. “Ningú no posarà en valor que la rotonda sigui molt verda i maca, si els autobusos de les línies urbanes i interurbanes que hi han de passar no poder complir horaris per culpa dels embussos i la gent deixa d’arribar a l’hora a la seva feina durant els 7 o 8 mesos que durarà l’obra”. I “de res serveix reunir (tard i malament) a les associacions de veïns del sector i als grups municipals sinó s’informa, s’escolta i s’atén també les inquietuds d’altres col·lectius molt afectats que fins ara no ens costa que hagin estat convocats com ara les associacions de botiguers i comerciants, entre altres”.\nEl grup municipal del PSC critica finalment que en el cas de La Bonavista “l'equip de govern s’hagi centrat en alguns aspectes merament estètics com ara el color de la flor dels arbres, i no s’hagi preocupat tant de com i per on circularan els vianants per tot el conjunt, o de com es podria haver aprofitat l’ocasió per millorar la fluïdesa del transport públic o el pas d’alternatives al transit de cotxes com ara les bicicletes”.\nEl PSC emplaça a Junyent i a ERC a posar Manresa per davant de l'interès partidista\nEl Grup Municipal del PSC de Manresa ha emès avui un comunicat en el qual lamenta que la disputa entre PDCAT i ERC a la política nacional posi en crisi greu la governabilitat de la ciutat de Manresa; i exigeix a l’alcalde, Valentí Junyent, que no faci de ‘Ponç Pilat’ i no traspassi al president d’ERC de Manresa, Ramon Fontdevila, les atribucions (que són només de l’alcalde) de nomenar i destituir membres dels seu cartipàs de Govern a l’Ajuntament.\nSegons el President del PSC a l’Ajuntament de Manresa, Felip González, “no són creïbles les paraules de presumpte enuig de Valentí Junyent al Regió7 d’avui si, després, l'alcalde es renta les mans, i traspassa a la direcció local d’ERC la resolució d’una suposada pèrdua de confiança en la seva primera tinent d’alcalde, Mireia Estefanell”. &ldq... [ Llegir més ]\nSegons el President del PSC a l’Ajuntament de Manresa, Felip González, “no són creïbles les paraules de presumpte enuig de Valentí Junyent al Regió7 d’avui si, després, l'alcalde es renta les mans, i traspassa a la direcció local d’ERC la resolució d’una suposada pèrdua de confiança en la seva primera tinent d’alcalde, Mireia Estefanell”. “Perquè no estem parlant d’un regidor o regidora qualsevol –prossegueix González–, parlem de la pèrdua de confiança en la número 2 del seu Govern”.\nPer al PSC de Manresa, Valentí Junyent pretén nedar i guardar la roba, quedar bé amb els seus companys del PDCAT –i especialment amb el Secretari d’Organització, el bagenc David Bonvehí– “però, alhora, pretén fer-ho eludint una responsabilitat que és política i legalment només seva”.\nEl PSC de Manresa lamenta que l’actual creixent desconfiança entre els socis de la coalició Junts pel Si que governa a Catalunya, tingui la greu repercussió que està a punt de tenir en la governabilitat de la nostra ciutat.\nI, sense entrar a valorar la veracitat o no dels fets que han precipitat la qüestió (sembla que això s’acabarà dirimint als tribunals si David Bonvehí posa els fets en mans de la fiscalia), “el que sí que estem en l’obligació de fer és exigir a l’alcalde (i per correspondència a les direccions locals de PDCAT i d’ERC) a posar la ciutat en el primer ordre de prioritats”, afirma González.\n“I, per demostrar que Manresa està per damunt de qualsevol altra interès partidista, el que cal és actuar amb celeritat sense haver d’esperar a que arribi dimarts que ve i a que hagin passat les festes de setmana santa per resoldre”. “Que no escenifiquin uns i altres i que, si s’han precipitat desconfiances, es resolguin amb la màxima celeritat”, ha conclòs González.\nEl PSC votarà a favor del document final de revisió del POUM de Manresa\nEl PSC de Manresa és el primer grup de l’oposició a l’Ajuntament que ha avançat la seva intenció de vot en l’aprovació provisional de la revisió del Pla General d’Ordenació Urbana (POUM). Un document que es debatrà en sessió plenària extraordinària convocada per dijous. Els socialistes -que el març de 2015 en l’aprovació ‘inicial’ es van abstenir- consideren que «s’han introduït canvis suficients com per evolucionar cap a un sí», ha afirmat el President del Grup Municipal del PSC, Felip González.\nL’equip de Govern del consistori (CDC-ERC) suma així el suport socialista a la proposta de POUM en el seu darrer tràmit local. Segons González, «un cop analitzades les variacions introduïdes en el document, considerem que, tot i que no al 100%, sí que han quedat incorporades... [ Llegir més ]\nL’equip de Govern del consistori (CDC-ERC) suma així el suport socialista a la proposta de POUM en el seu darrer tràmit local. Segons González, «un cop analitzades les variacions introduïdes en el document, considerem que, tot i que no al 100%, sí que han quedat incorporades una bona part de les aportacions fetes pel PSC al llarg de tot aquest temps de treballs i negociació, tant en el tràmit d’al·legacions, com al llarg dels dos darrers anys de reunions de la comissió política de seguiment». «No és el document que hauríem liderat des del PSC; però és un document millor que el que en el seu dia no va aconseguir el nostre suport». «El POUM final incorpora aportacions de tots, no totes les que tots hauríem volgut, però sí bona part de les que tots hem fet», ha conclòs González. El comunicat del PSC Manresa detalla alguns exemples d’aquests canvis «a millor».\nMés habitatge de protecció oficial i rescat d’equipaments\nEl document definitiu passa a garantir, per exemple, un tant per cent d’habitatge de protecció oficial que es situa finalment en el 33% del total construïble quan, en anteriors documents, havia arribat a ser només del 10%. També «repesca reserves d’equipament que en el POUM aprovat inicialment es requalificaven. Un dels més destacats: una part del Centre Hospitalari que, passa de requalificar-se com a residencial en la seva totalitat a mantenir-se com a equipament en un 60%». I es recuperen altres reserves d’equipament que s’havien volgut requalificar i que el document final reconsidera mantenir com reserva pública: en concret tres solars a Bufalvent, al sector de les Bases de Manresa, i a Els Trullols, entre altres. A la Casa Amigant, a tocar de la Plaça Major, s’amplien els usos possibles però es descarta la requalificació com a residencial.\nCarrefour, ni ampliat en planta baixa, ni amb benzinera.\nUna altre de les al·legacions presentades pel PSC (coincident amb les de totes les associacions representatives del comerç, la FAVM, i altres partits i particulars) que han estat acceptades anava en la línia d’impedir una ampliació quasi gratuïta de la superfície comercial en planta baixa que el POUM inicial de 2015 atorgava al Carrefour de Els Trullols. En el document final, en canvi, es recupera el planejament de 1997 en aquest àmbit que no només no contempla l’esmentada ampliació de superfície comercial en planta baixa sinó que, finalment, tampoc atorga a la multinacional l’ampliació d’usos per fer una benzinera.\nCongelat el PMU Talamanca per negociar amb el Bisbat d’igual a igual\nUn últim exemple de les aportacions del PSC al nou document de POUM va sorgir de la polèmica generada ara fa uns mesos quan el Bisbat de Vic va anunciar que quedava en suspens el contracte signat entre la FSSM i la comunitat de les monges Caputxines del Convent del carrer Talamanca per construir un equipament per a gent gran. El PSC va plantejar al Govern de CDC-ERC la necessitat que el nou planejament no incorporés finalment els beneficis urbanístics que s’havien fixat en l’aprovació inicial arran d’aquell acord de benefici públic i de consens que ja no estava gens clar que es pogués desenvolupar. Aquest fet, en opinió del PSC, «no hauria d’entorpir les negociacions presents i futures amb el Bisbat». Es tracta, segons Felip González, «de continuar parlant sobre el tema entre FSSM, Ajuntament i Bisbat, però d’igual a igual. Si hi ha acord, ja tramitarem una modificació puntual del POUM. Però, si el nou acord no es produeix, com a mínim el Bisbat no es podrà beneficiar d’una requalificació dibuixada per fer possibles uns pactes que ja no hi són. Per garantir-ho, es torna a la casella de sortida en planificació urbanística en aquest àmbit, i es manté la qualificació únicament d’equipament religiós estipulada en el planejament de 1997».\nEl PSC demana detall a Junyent sobre la possible construcció d'un forn crematori de difunts a tocar del Cemnentiri\nL’Ajuntament de Manresa va aprovar el mes de gener desencallar el sector de planejament “Pla Parcial Plana del Pont Nou” adequant-lo a algunes sentencies judicials que afectaven a les càrregues urbanístiques dels propietaris i també per, segons que va dir el regidor de Territori, Marc Aloy, desencallar «una primera petita fase d’obres, perquè sabem de la voluntat d’un dels propietaris proper al Camí Vell de Rajadell que té interès en poder desenvolupar la seva parcel·la» (textual de l’acta del Ple ordinari del mes de gener).\nAquest dissabte, l’alcalde de la ciutat, Valentí Junyent i el mateix Regidor de Territori, Marc Aloy, van assegurar davant d’un centenar de veïns i veïnes a l’assemblea de l’AVV de Barriada Mion-Puigberenguer que, "en poques setmanes", podria haver notícies entorn de la futura construcció d’un ... [ Llegir més ]\nAquest dissabte, l’alcalde de la ciutat, Valentí Junyent i el mateix Regidor de Territori, Marc Aloy, van assegurar davant d’un centenar de veïns i veïnes a l’assemblea de l’AVV de Barriada Mion-Puigberenguer que, "en poques setmanes", podria haver notícies entorn de la futura construcció d’un forn crematori de difunts al polígon industrial de la Plana del Pont Nou.\nSegons va dir l’alcalde al veïnat, al Pont Nou «està prevista una actuació que permeti tenir la incineració a Manresa i que la gent que opti per aquesta opció la pugui fer a la nostra ciutat; però ens passa que tot en l’administració és més lent del que hauria de ser». I,seguidament, va donar la paraula al regidor Aloy que va afirmar que, a Manresa, hi ha diversos espais on hi podria haver un forn crematori però que no pot ser al casc urbà on Manresa té els seus tanatoris. Podria ser -va explicar- en polígons industrials com el dels Dolors, els Comptals o Bufalvent, però «les empreses funeràries -va afegir- el que desitgen és que els forns crematoris estiguin a prop d’allà on han d’acabar anant a parar les cendres, que és al cementiri. A la Plana del Pont Nou, que és un polígon que ara està per desenvolupar, hi ha hagut una gestió urbanística important perquè això fos possible», va concloure.\n«Blanc i en ampolla», diu el President del Grup Municipal del PSC que també assistia a aquella assemblea de veïns i veïnes de la Mion. "O sigui que el pessic del Polígon del Pont Nou que hem treballat per desenvolupar des de l’Ajuntament (aprovat inicialment en Ple de gener 2017 però sense citar cap instal·lació funerària com a possibilitat) ho ha estat, per fer possible la construcció d’un forn crematori de difunts".\nI per tant, amb la finalitat de promoure la transparència, volem saber, i li demanem al Govern que doni explicació i detall sobre aquest cas, "sobre quina empresa està interessada en construir al Pont Nou? quin tipus d’instal·lació? En quin espai en concret? I si és a la parcel·la que es va dir al Ple de gener en què hi havia un 'propietari' amb voluntat de desenvolupar? També volem saber quin tipus de permisos caldrà concedir i quins requeriments legals haurà de complir l’esmentada promotora per tirar endavant amb el projecte?\nDes del Grup Municipal del PSC, no entenem quina pot ser la raó per la qual l’equip de Govern no va fer públic en el seu dia (fins aquest dissabte, a la Mión) que alguna o algunes empreses funeràries estan interessades en construir un forn crematori a la Plana del Pont Nou, al costat del Cementiri; un interés que hauria mobilitzat als serveis urbanístics de l’Ajuntament per fer-ho possible, però sense dir-ho a la població (ni als regidors i regidores que ho vam aprovar).\nSegons Felip González, que hi pugui haver un crematori a la ciutat "és una bona notícia perquè segur que això significarà un abaratiment del cost d’aquest servei per als usuaris de la ciutat però, insistim, no acabem de veure per quina raó no s’hauria de saber que hem fet el que hem fet en gestió urbanística per fer-ho possible».\nÉs per aquesta raó que demanem explicació pública a l’equip de Govern sobre aquesta qüestió que, pensem, "és de vital importància i d’enorme interès en una ciutat que té entre els seus valors diferencials amb altres municipis de tot l’Estat el fet de ser la seu d'una de les experiències més lloables d'economia colaborativa com són les anomenades ‘comissions d’enterraments’ promogudes per les entitats veïnals des de fa tres dècades.\nDeclaració de felicitació del President del Grup Municipal del PSC, Felip González, a Marc Aloy\nEl Grup Municipal del PSC de Manresa felicitem al Govern municipal i posem en valor, com no pot ser d’una altra manera, els ambiciosos fruits de la negociació feta pel tinent d’alcalde, Marc Aloy, amb Renfe i ADIF sobre l'Estació del Nord; que ens dotaran d’una vorera, una andana més llarga, i una millor visibilitat a la passera de vianants fins el Pont Vell que la ciutat ja ha construït amb recursos públics (que podríem haver-se destinat a una altra cosa) però que no vam tenir cap problema a invertir en un projecte que també beneficia la companyia ferroviària (a RENFE això li va sortir gratis), i als seus usuaris.\nTanmateix, amb ànim sempre constructiu, se'ns acudeixen algunes coses més que Marc Aloy podria haver aprofitat l’ocasió de la seva profitosa interlocució amb RENFE per treure-li un pel més de profit al diferencial de pressupost que hi ha entr... [ Llegir més ]\nTanmateix, amb ànim sempre constructiu, se'ns acudeixen algunes coses més que Marc Aloy podria haver aprofitat l’ocasió de la seva profitosa interlocució amb RENFE per treure-li un pel més de profit al diferencial de pressupost que hi ha entre els diners compromesos en l’anunci fet el 2013 de previsió d’una inversió de 5,4 milions i la quantitat que, finalment, es licita ara per a l’Estació del Nord (els 2,4 milions, efectivament més l’IVA, finalment pressupostats).\nNo podem estar d’acord amb el Govern en justificar aquest espectacular diferencial de 2,5 milions en el fet que, quan es va anunciar, encara no hi havia projecte executiu de l’obra. Perquè l’esbiaxada de 2,5 milions entre l’anunciat conjuntament pel Conseller Santi Vila i la Ministra Anna Pastor i el que finalment s'ha licitat és massa gran.\nPer una vegada que semblava que Renfe estava disposat a gastar una quantitat important a Manresa, i si el projecte executiu final de la estació no necessitava tants diners per fer-se realitat, també podríem haver aprofitat l'ocasió per vindicar que aquest diferencial de 2,5 milions es quedés a Manresa, redirigint-lo cap a altres propostes també necessàries: com ara millorar el barri de la Guia i els seus pisos que encara són de propietat de la ferroviària; o aconseguir un nou aparcament per a vehicles traient profit de la immensa platja de vies no usades en el trànsit regular de trens (una proposta que en el seu dia el PSC va poder incorporar –com a mínim el compromís d’estudiar-ho– al document de POUM que es va aprovar inicialment); i que no estaria gens malament que ens plategéssim de desenvolupar seriosament tots plegats.\nFinalment, el regidor Aloy ha fet referència en la seva resposta al PSC sobre aquesta qüestió que una proposició al Ple Municipal que es va aprovar el mes de novembre de 2015 (curiosament a iniciativa del PSC) va ser com el punt de partida de les negociacions que el Govern va iniciar amb Renfe i Adif; i estem segurs que el regidor ens permetrà ara que utilitzem les seves mateixes paraules en aquell Ple quan ens va dir que ens esmenava la proposició a la totalitat perquè la nostra proposta s’havia quedat “un xic curta” (acta de la sessió). Estem segurs, insistim, que Marc Aloy entendrà que ara sigui el PSC qui legítimament consideri insuficients els resultats que, de moment, ha assolit la seva eficiència negociadora.\nRENFE treu a concurs les obres de l'estació de Manresa per 3 milions menys dels anunciats i amb més de 4 anys de retard\nEl Butlletí Oficial de l’Estat de dijous passat publica una bona notícia per Manresa que, segons el PSC de Manresa conté, al mateix temps, una mala noticia.\nEl BOE de 2 de març de 2017 publica, “per fi”, l’anunci de licitació de les obres de millora de l’estació de RENFE de la ciutat per un valor de 2,4 milions d’euros. I tanmateix, la mala notícia que conté l’anunci és, segons que ha manifestat el president del Grup Municipal del PSC, Felip González: “es consolida una nova reducció de recursos econòmics previstos per a la ciutat valorada aquesta vegada en uns 3 milions si tenim en compte que aquesta obra ja havia d’estar acabada fa més de 4 anys segons l’anunci fet en el seu dia conjuntament pel Ministeri de Foment i la mateixa Generalitat, quan aquest projecte es va quantificar a bombo i plateret amb un pressupost de 5,4 milions d... [ Llegir més ]\nEl BOE de 2 de març de 2017 publica, “per fi”, l’anunci de licitació de les obres de millora de l’estació de RENFE de la ciutat per un valor de 2,4 milions d’euros. I tanmateix, la mala notícia que conté l’anunci és, segons que ha manifestat el president del Grup Municipal del PSC, Felip González: “es consolida una nova reducció de recursos econòmics previstos per a la ciutat valorada aquesta vegada en uns 3 milions si tenim en compte que aquesta obra ja havia d’estar acabada fa més de 4 anys segons l’anunci fet en el seu dia conjuntament pel Ministeri de Foment i la mateixa Generalitat, quan aquest projecte es va quantificar a bombo i plateret amb un pressupost de 5,4 milions d’euros”.\nEl termini de presentació d’ofertes d’empreses segons l’anunci del BOE acaba el 4 d’abril i el termini d’execució de les obres (un cop s’hagin adjudicat) és de 12 mesos. No està clar, però, quin serà el temps que RENFE pot trigar per fer l’avaluació de les ofertes rebudes, que podria ser de varis mesos. El principal criteri d’adjudicació segons l’anunci oficial fet és el de “l’oferta econòmica més avantatjosa”.\nPer al PSC manresà, aquesta molt necessària obra d’accessibilitat a l’estació del Nord és una nova constatació que RENFE, i especialment el Govern del PP a l’Estat, han actuat amb Manresa amb una “desvergonya de llibre”; i que “Manresa i les nostres institucions no hem estat tampoc a l’alçada de les circumstàncies en no haver estat capaços de forçar amb més eficàcia el compliment dels compromisos inicialment presos i; en definitiva, haver assumit tots plegats com inevitables els constants endarreriments que s’han vingut succeint en la contractació d'aquesta obra”.\nCal recordar que a l’Ajuntament de Manresa s’han aprovat en els darrers mandats (sempre amb gran cosens) diverses proposicions instant a RENFE, entre altres coses, a millorar l’estació; i que fins i tot l’abril de 2016 l’alcalde Valentí Junyent i el regidor de Territori, Marc Aloy, es van desplaçar fins a Madrid per interlocutar amb RENFE i ADIF sobre la qüestió. “Cal recordar que, d’aquella visita a la capital de l’Estat, Aloy i Junyent van tornar a Manresa amb el compromís (que s’ha demostrat enèsimament fallit), que les obres es licitarien al maig de 2016 per arrencar el desembre del mateix any passat”.\n“Esperem que aquesta vegada, que ja ens hem descomptat si és la segona, o la tercera, o la quarta vegada que en parlem, sigui realment la vençuda”, ha conclòs González.\nEl PSC reclama a l'alcalde que sigui "valent" i identifiqui a qui va acusar de "coacció" en el seu discurs al pregó de La Llum\nJust el mateix dia en què acaba la Festa de La Llum d’enguany, el PSC de Manresa ha emès un comunicat en què insta a l’alcalde de Manresa, Valentí Junyent, “a ser valent” i identificar quines són les “organitzacions o grups de pressió” que, segons ell, “actuen amb actituds pràcticament coercitives, basant-se en proclames o prejudicis ideològics, i deixant de banda la veritat i la realitat”.\nSegons el President del Grup Municipal del PSC, Felip González, aquestes dures acusacions expressades per l’alcalde en el marc del Pregó Institucional de la Festa de la Llum “no poden quedar així, sense una explicació que vagi més enllà del simple comentari que les va bastir: un ‘tots tenim al cap exemples de’, perquè, posats a utilitzar l’acte solemne per imputar a qui et porta la contraria és just que qui ... [ Llegir més ]\nSegons el President del Grup Municipal del PSC, Felip González, aquestes dures acusacions expressades per l’alcalde en el marc del Pregó Institucional de la Festa de la Llum “no poden quedar així, sense una explicació que vagi més enllà del simple comentari que les va bastir: un ‘tots tenim al cap exemples de’, perquè, posats a utilitzar l’acte solemne per imputar a qui et porta la contraria és just que qui resta acusat sàpiga que va per ell”.\nDes del respecte a la llibertat d’expressió per a tothom, també per a la primera autoritat local, el PSC no pot aprovar –diu el comunicat– “l’ús extemporani que va fer Valentí Junyent del seu privilegi de cloenda de l’acte aprofitant-se d’una referència al pregó del científic Ignasi Ribas per acusar de ‘demagogs’ i de ‘falsos’, a qui, després, no va tenir prou valor d'identificar”.\nNo es pot obviar, segons González, que l’acte institucional del Pregó de La Llum es succeïa just l’endemà que al mateix Saló de Plens es visquessin moments de dura tensió amb activistes de la PAHC que havien estat tot el dia reivindicant a la Plaça Major una solució residencial estable a la ciutat per a un dels seus membres. “Però no és menys cert que de moments de tensió al Ple Municipal n’hi ha hagut molts en l’actual mandat i en anteriors mandats, amb aquest i amb anteriors alcaldes. Situacions molt incòmodes per a la política que no haurien rebut mai una resposta tan bel·ligerant des de l’alcaldia; i menys en el marc de l’acte institucional del Pregó de La Llum”. “En el cas que les dures paraules de Junyent fossin una resposta a aquest activisme de la PAHC seria bo que tots ho puguem saber; especialment els membres de la mateixa PAHC”, ha afegit Felip González.\nEl PSC recorda finalment que ha esperat a que acabés la Festa de La Llum d’enguany per demanar aquestes “creiem que necessàries explicacions” a Valentí Junyent. “Haver-ho fet al mateix moment o l’endemà del Pregó hauria estat també una inoportuna falta de respecte al pregoner, a la Festa, i als seus administradors d’enguany; i, d’alguna manera, hauríem caigut en el mateix error que assenyalem que, en la nostra modesta opinió, va cometre l’alcalde”, ha conclòs González.\nEl PSC avisa que el Govern de CDC-ERC "no ha trobat el moment" en 5 mesos d'informar que no ens han concedit una subvenció de 3,3 milions d'euros de fons europeus\nL’alcalde Valentí Junyent i diversos membres del Govern municipal de CDC-ERC han rebut aquest matí la visita (no anunciada als grups de l’oposició) de la Consellera de Governació, Administracions Públiques i Habitatge de la Generalitat a la nostra ciutat. El motiu de l’estada de l’Honorable Meritxell Borràs era informar de la concessió de 825.538,78 € del FEDER 2014-2020, per a la protecció, el foment i el desenvolupament del patrimoni cultural per al projecte “Manresa 2022: arribada del camí Ignasià”.\nEn aquest sentit, el grup municipal del PSC ha emès aquesta tarda un comunicat en el qual felicita el Govern per la subvenció concedida però lamenta que no hagi aprofitat el dia per informar, també, que una altra sol·licitud per a la qual s’havien sol·licitat 3,3 milions d’euros de fons europeus no ha estat finalment con... [ Llegir més ]\nEn aquest sentit, el grup municipal del PSC ha emès aquesta tarda un comunicat en el qual felicita el Govern per la subvenció concedida però lamenta que no hagi aprofitat el dia per informar, també, que una altra sol·licitud per a la qual s’havien sol·licitat 3,3 milions d’euros de fons europeus no ha estat finalment concedida.\nEs tractava d’una iniciativa presentada conjuntament per la Diputació de Barcelona i els Ajuntaments de Manresa, Granollers, Igualada, Mataró, Vilafranca del Penedès i Vilanova i la Geltrú per a desenvolupar una Estratègia de Desenvolupament Urbà Sostenible i Integrat (E_DUSI) amb finançament també del Programa FEDER. S’optava a una subvenció de 26 milions (dels quals 3,3 eren per Manresa), per desenvolupar mesures d’estalvi energètic en els edificis públics i en l’enllumenat dels carrers; amb la particularitat que el 50% de l’estalvi energètic que suposés la implantació es destinava a programes contra la pobresa energètica.\nSembla però que l’equip de Govern de l’Ajuntament ha decidit que sigui sempre el PSC a qui li toqui informar a la ciutadania de les ‘males notícies’ relacionades amb els fons europeus. Segons el president del Grup Municipal Socialista, Felip González, “tot i que la notícia de la no concessió de la subvenció va ser publicada al BOE de 3 d’octubre de 2016, l’equip de Govern ‘no ha trobat el moment adient’ per informar-ne en els darrers cincs mesos”. Hi va haver una segona convocatòria per esmenar mitjançant al·legació que tampoc va resultar positiva per Manresa segons va publicar el BOE de 14 de desembre de 2016\nDe fet, el PSC va saber d’aquesta no concessió de la subvenció a la darrera Comissió Informativa de Territori de l’Ajuntament quan va preguntar pel finançament dels tres projectes que es van aprovar a la darrera Junta de Govern i al Ple Municipal de dijous passat, per millorar l’enllumenat públic i la xarxa de semàfors. El Govern va explicar a tots els grups que l’E_DUSI no havia estat concedit, però que la raó de la no concessió calia buscar-la en una valoració política poc imparcial que hauria fet el Govern de l’Estat Espanyol de totes les propostes que s’hi havien presentat (només un projecte català de l’Ajuntament de Santa Coloma de Gramanet i el de Barcelona havien rebut ajut per a un projecte en l’entorn del sector urbà del Besós).\nAixí les coses, segons González, “vam pensar que, havent-hi una raó política de fons que podia culpar al Govern de Madrid de la no concessió, era d’esperar que fos el mateix Govern de CDC-ERC qui es decidís a fer públic com pensava compensar a la ciutat el no ingrés de 3,3 milions d’euros. Tanmateix, han passat deu dies sense que aquest anunci es produís i, en canvi, sí que s’ha celebrat, avui mateix, una subvenció molt menor de diners”.\nPer a Felip González, ens trobem “davant d’un nou exemple que, quan les coses no li surten bé al Govern, la tant propagada transparència municipal es transforma en un ‘no hem sabut trobar el moment adient per informar’... que és l’argument que ja es va fer servir d’excusa, per exemple, quan es van revocar subvencions europees per a l’edifici Impuls i no es va explicar fins que el PSC ho va denunciar; o com quan no es va avisar a la comunitat educativa de l’Escola Valldaura que la Generalitat havia retornat el 2014 els terrenys on s’havia de construir el nou edifici del centre”.\n“És un fet més lamentable si cap –prossegueix González– perquè quan es tracta d’apuntar-se el projecte en positiu sí que es fa públic amb nota de premsa, i amb informes detallats a les sessions de seguiment del Pacte de Ciutat i de la Taula Sectorial de Lluita contra la Pobresa Energètica”. “Des de l’octubre de 2016 s’han celebrat sessions d’ambdós fòrums de treball i el Govern no ha informat en cap d’elles de la no selecció del nostre programa E_DUSI; potser reservant-nos aquest paper al PSC, si ens que ens n’adonàvem, és clar”, ha conclòs González.\nEl PSC de Manresa fa una crida a la ciutadania a ajudar a l'Ajuntament en l'actualització del Padró\nMés de 19.000 manresans i manresanes estan rebent aquests dies notificacions certificades de l’Ajuntament de Manresa. Es tracta d’un escrit de Secretaria General en el qual es demana a la ciutadania que revisi les dades que consten al Padró de l’Ajuntament de cadascun dels membres de la unitat familiar.\nAquesta és una operació que es fa periòdicament cada cinc anys i que serveix a l’Ajuntament per tenir actualitzada la informació poblacional. És a dir, contrastar la veracitat de “les dades voluntàries i obligatòries que van ser recollides en el seu dia mitjançant el full padronal signat, les variacions comunicades per les mateixes persones interessades, les informacions rebudes d’altres administracions públiques, i els treballs realitzats per l’Ajuntament”, segons consta en l’escrit que s’envia.\nSegons el President del Grup Municipal del PSC... [ Llegir més ]\nSegons el President del Grup Municipal del PSC, Felip González, es tracta, per tant, d’una informació molt valuosa. “I és per això que el tràmit no és aquesta vegada un tràmit més. És una operació d’especial rellevància en el context actual en què tenir una població superior o inferior als 75.000 habitants està ocasionant pèrdua de finançament dels nostres serveis públics en transferències de l’Estat, xifrada pel mateix Govern en uns tres milions d’euros en quatre anys”.\nÉs de tots conegut que en els dos últims recomptes poblacionals de 2015 i 2016 s’han registrat diferències entre les dades municipals i les que li consten a l’Institut Nacional d’Estadística (INE) i que són les que serveixen a l’Estat per fer unes transferències de recursos o unes altres. “Mentre així passi és de vital importància –afirma González– que l’Ajuntament extremem la cura en l’actuació en aquest àmbit i, per tant, creiem imprescindible que fem una crida a la població perquè col·labori tant com pugui amb la institució”.\nLes cartes que estan rebent els manresans i manresanes són certificades; un precepte legal que està generant algunes disfuncions si els serveis de missatgeria no troben ningú a casa que pugui signar el “conforme”. En aquests casos, l’empresa UniPost deixa un “avis d’arribada” que insta als destinataris a què es desplacin a recollir la missiva fins a les oficines de l’empresa, al carrer Bambylor, al barri de la Plaça Catalunya.\nSegons González, “és excepcional que els ciutadans rebem escrits certificats de l’Ajuntament; i quan passa, acostumem a pensar d’entrada que pot ser la notificació d’una multa, sanció o procés de constrenyiment”. “Així les coses, des del PSC hem pensat que seria bo fer una informació pública del que s’està enviant –que no ens consta que hagi fet el Govern a través de la seva professional maquinària de comunicació”.\nLa finalitat d’aquesta informació al públic és, principalment, la de fer una crida a la col·laboració de la ciutadania. “Encara que l’escrit no sigui una sanció o una multa, no per això l’escrit resulta menys important d’atendre. És molt important que comprovem que les nostres dades són les correctes perquè pot dependre d’una petita errada en el nom, o en el número del DNI; que es generi una problemàtica que impliqui una divergència entre les dades que consten a l’Ajuntament o les que té l’INE”. “Minorar el número d’aquestes disfuncions pot ajudar a l’Ajuntament a recuperar un finançament públic molt necessari”, ha conclòs González.\nCal recordar, que en el cas que les dades que s’envien siguin correctes, el ciutadà no ha de fer res, i que només cal ser proactiu i dirigir-se a l’Ajuntament per modificar les dades si cal rectificar una errada per petita que sigui; o en l’habitatge hi viu algú més que no consti al Padró.\nFelip González (PSC): "el Consell de Ciutat per presentar el Pla de Govern va ser un fiasco i una falta de respecte als participants"\nLa convocatòria del Consell de Ciutat que es va celebrar anit a l’Ateneu Les Bases anunciava textualment la “presentació del document del Pla de Govern 2016-2019” però, en un fet inaudit, “que va sorprendre a propis i estranys”, els assistents que hi van assistir, tan sols, van poder escoltar una simple “presentació del resultat de les sessions participatives per elaborar el Pla de Govern 2016-2019” (textual de la nota de premsa d’avui de l’Ajuntament).\nL’alcalde Valentí Junyent, encarregat de l’anunciada però desbaratada presentació del “document absent” va al·legar motius tècnics per disculpar que els assistents no podrien disposar del document final del Pla de Govern fins demà dijous al web municipal; però, en opinió del president del Grup Municipal Socialista, Felip González, l’excusa no és a... [ Llegir més ]\nL’alcalde Valentí Junyent, encarregat de l’anunciada però desbaratada presentació del “document absent” va al·legar motius tècnics per disculpar que els assistents no podrien disposar del document final del Pla de Govern fins demà dijous al web municipal; però, en opinió del president del Grup Municipal Socialista, Felip González, l’excusa no és altra cosa “que un exemple més que l’equip de govern de CDC i ERC s’ha vist forçat a compartir el seu Pla amb la ciutadania a contracor i que el procés participatiu per debatre les prioritats del mandat ha acabat en un fiasco de presentació. Posar a deliberació en un Consell de Ciutat un document sense oferir el document i sense poder identificar, per tant, quines aportacions de la ciutadania s’han assumit i quines no, és una manifesta falta de respecte a tota la gent que hi va voler participar”.\nUna falta de respecte, com a mínim, a ICV, a l’AV Sagrada Família, i a persones a títol individual com: Enric Tierz, Victor Feliu, Alain Jordà, Maria Carme Castaño, Dídac Morales, Lluis Matamala, entre altres que no es van identificar amb cognom (Ramon, David, Yolanda, Ramon, Gall Manresa...), i a tota la resta de persones que van participar i fer múltiples aportacions (però que no resten identificades al web) durant els ‘diàlegs temàtics’ que es van celebrar abans de l’estiu.\nPer al PSC, és lamentable que la responsable de Participació Ciutadana de l’Ajuntament, la primera tinent d’alcalde Mireia Estefanell, –també present a l’acte (junt amb 10 dels 15 membres del Govern, i tres dels quatre càrrecs de confiança) “no pogués evitar dur l’alcalde a la ridícula situació viscuda anit d'haver de presentar un document sense el document”. “De fet, si es volia debatre de veritat, el més lògic hauria estat trametre el document amb un temps suficient previ a la reunió; però, si no era el cas, com a mínim, sí que lliurar-lo durant la reunió”.\nEl PSC demana al manresà Isidre Fainé que Gas Natural Fenosa avisi a l'Ajuntament abans de fer un tall de subministrament a la ciutat\nEl president i portaveu del Grup Municipal del PSC, Felip González, ha enviat aquest mateix matí una carta al President del Consell d’Administració de l’empresa Gas Natural Fenosa en la qual li demana que resolgui l’anomalia que l’empresa energètica que dirigeix el manresà Isidre Fainé, no avisa a l’Ajuntament de Manresa cada vegada que fa el tall de subministrament a alguna família que no pot pagar el rebut.\nEn el seu escrit, González informa a Fainé que en el Ple Municipal que es va celebrar ahir, “la regidora d’Acció Social, Àngels Santolària, ens va informar a la resta de regidors i regidores que el nostre consistori rebia avisos previs de diverses companyies energètiques que operen a la nostra ciutat abans que no decidien tallar el subministrament a famílies de la ciutat que no abonaven els rebuts”. “I ens va explicar, t... [ Llegir més ]\nEn el seu escrit, González informa a Fainé que en el Ple Municipal que es va celebrar ahir, “la regidora d’Acció Social, Àngels Santolària, ens va informar a la resta de regidors i regidores que el nostre consistori rebia avisos previs de diverses companyies energètiques que operen a la nostra ciutat abans que no decidien tallar el subministrament a famílies de la ciutat que no abonaven els rebuts”. “I ens va explicar, també, que quan els Serveis Socials municipals comprovaven que la família es trobava en situació de vulnerabilitat social, establíem des del nostre ajuntament els mecanismes necessaris per evitar la clausura del subministre”.\nA la carta de González a Fainé, el regidor socialista informa al president de Gas Natural que, segons la informació aportada per Santolària al Ple Municipal, Endesa, Iberdrola, Viesgo –i naturalment l’empresa municipal Aigües de Manresa– sí que avisaven dels talls de subministrament a la ciutat i conclou la seva missiva amb la petició que faci el que hagi de fer per resoldre aquesta anomalia: “No ens coneixem, però mentre escoltava les paraules de la regidora, vaig pensar en què éreu manresà de naixement; i que el que estava escoltant no podia quedar sense una mínima actuació per part del grup polític que represento a la nostra ciutat i que, com a mínim, provaria d’apel·lar a la vostra indiscutible influència i fer-vos reflexionar sobre la necessitat de resoldre aquesta anomalia. Cosa que faig, amb tot el respecte, amb aquest escrit”.\nEl PSC insta Ajuntament i Generalitat a no menystenir l'Escola Valldaura i, com a mínim, construir el seu edifici simultàniament al de l'escola Les Bases\nEl Grup Municipal Socialista a l’Ajuntament de Manresa ha fet públic aquesta tarda un comunicat en què acusa l’Ajuntament de Manresa i el Departament d’Ensenyament de la Generalitat de “sembrar el desconcert a les comunitats educatives de les escoles Valldaura i La Flama” amb l’anunci que el proper dijous el Ple Municipal aprovarà la posada a disposició de la Generalitat d’un solar de titularitat municipal de 6.470 m2 situat al xamfrà entre la futura prolongació del Carrer Puigmal i l’Avinguda Universitària de Manresa per a la construcció de l’escola Les Bases.\nAquest mateix matí, el Grup Municipal Socialista ha parlat amb representants de les dues escoles i ha pogut saber que s’havien assabentat de l’esmentada cessió de terreny per una informació publicada a Regió7 dissabte passat. Segons Felip González, president i portaveu ... [ Llegir més ]\nAquest mateix matí, el Grup Municipal Socialista ha parlat amb representants de les dues escoles i ha pogut saber que s’havien assabentat de l’esmentada cessió de terreny per una informació publicada a Regió7 dissabte passat. Segons Felip González, president i portaveu del PSC a l’Ajuntament; “és com a mínim una imprudència fer aquesta mena d’anuncis sense haver aclarit abans amb la comunitat educativa de les dues escoles implicades quins són els plans futurs del Departament pel que fa a la construcció d’edificis escolars a la nostra ciutat”.\nLa posada a disposició dels terrenys per a la nova Escola Les Bases es va comunicar als grups municipals en el decurs de la Comissió Informativa d’Hisenda i Governació de dimecres passat, 9 de novembre. El PSC va preguntar al Govern sobre si aquesta cessió significava que es construiria l’edifici de l’Escola Les Bases abans que no pas el de l’Escola Valldaura que ja porta 8 cursos lectius fent les classes en mòduls prefabricats. “I a la Comissió se’ns va emplaçar –explica González– a la Comissió de Drets i Serveis a les Persones del divendres 11 de novembre on la regidora d’Ensenyament ens informaria. Tanmateix, la regidora Rosich tampoc no hi va assistir i els regidors del Govern que hi eren es van comprometre a traslladar-li la nostra pregunta a la regidora que, en aquesta hora de dilluns (17h), encara no ens ha respost”.\nEn aquest sentit, i donat que el termini legal establert a l’Ajuntament de Manresa per presentar proposicions per al Ple Ordinari del mes de novembre acabava al migdia d’avui, el PSC hem presentat una proposició en la qual es demana instar al Departament d’Ensenyament de la Generalitat a “construir, com a mínim al mateix temps, els edificis de les escoles Valldaura i Les Bases de Manresa. Així mateix, s’insta a què, si per raons de limitació pressupostària, no és possible fer-ho al mateix temps; que es doni prioritat a la construcció de l’Escola Valldaura que aquest curs 2016-2017 compleix 8 cursos lectius fent les classes en mòduls prefabricats”.\nSegons Felip González, “el Govern de Manresa s’omple la boca amb la paraula transparència i, després, quan es tracta de temes que poden esdevenir polèmics, no passa la prova del cotó i acostuma a tirar pel camí de dret sense informar a temps als col·lectius afectats”.\nEl Grup Municipal del PSC ha tingut coneixement, també aquest matí, que mares i pares d’alumnes de l’escola Valldaura estarien a punt d’acordar mesures de pressió per reivindicar la construcció del seu edifici escolar definitiu i, “des del PSC, fem una crida a la comunitat escolar de Valldaura a que esperi com a mínim uns dies a prendre decisions en aquest sentit” perquè estem convençuts que la decisió dels governs de la Generalitat i de l’Ajuntament no serà la de fer passar una altra escola per davant de l’escola Valldaura en les seves prioritats de construcció. “Perquè si aquesta fos la intenció, més que una imprudència en no informar adequadament, seria menystenir la trajectòria d’una escola, la Valldaura, que ja porta vuit anys a l’espera que hi hagi prou recursos econòmics a la Generalitat per a la construcció del seu edifici”, ha conclòs González.\nEl PSC recorda a Junyent el compromís fallit de fer aquest mes d'octubre el Consell de Ciutat per informar i debatre el Pla de Govern\nEl Grup Municipal del PSC ha emès avui un comunicat en el qual posa de manifest un nou incompliment de l'alcalde Valentí Junyent en el compromís que el seu govern va prendre en el Ple Municipal de setembre passat segons el qual durant el mes d’octubre que acaba es celebraria el Consell de Ciutat on es posaria a consideració de la ciutadania el seu Pla de Govern 2016-2019.\nEn resposta a una pregunta del PSC al Ple de setembre la tinent d’alcalde, Mireia Estefanell, va manifestar (segons consta en l’acta) que:\n“El Pla de Govern 2016-2019 és un document que marca els objectius fixats per l’equip de govern per dur a terme durant aquest mandat. Es va considerar oportú sotmetre les bases d’aquest Pla a la consideració de la ciutadania mitjançant un procés deliberatiu i de recollida d’aportacions. En aquests moments s’està elaborant el document de retorn d’aque... [ Llegir més ]\n“El Pla de Govern 2016-2019 és un document que marca els objectius fixats per l’equip de govern per dur a terme durant aquest mandat. Es va considerar oportú sotmetre les bases d’aquest Pla a la consideració de la ciutadania mitjançant un procés deliberatiu i de recollida d’aportacions. En aquests moments s’està elaborant el document de retorn d’aquest procés i s’està redactant el document definitiu del Pla. Es presentarà en un plenari del Consell de Ciutat durant el mes d’octubre i no és previst sotmetre el document final a cap altre tipus de debat”.\nSegons el President i Portaveu del Grup Municipal del PSC, “a banda de lamentar que el Pla no es debati finalment en el Ple Municipal que és on també pertocaria; a dia d’avui, l’esmentat Consell de Ciutat no està ni tan sols convocat, ni s'ha enviat el text refós de document; del tal manera que ens trobem davant l’enèsim incompliment de compromisos adoptats pel govern municipal amb la ciutadania”. “Estem segurs, tanmateix, que l’esmentat Consell de Ciutat es convocarà ben aviat”, ha conclòs.\nEl PSC informa a la plantilla de personal de l'Ajuntament que l'equip de Govern ha apujat els impostos i taxes per preveure què l'any 2017 podria apujar-los el sou un 1% més\nEl Grup Municipal del PSC ha emès avui un comunicat en el qual informa a tots els treballadors i treballadores de la plantilla de l’Ajuntament de Manresa que, en el darrer Ple Municipal, i entre les argumentacions exposades pel tinent d’alcalde Josep Maria Sala per defensar la puja dels impostos i taxes municipals, va anunciar que durant l’any 2017 molt probablement se’ls apujarà el salari un 1% més.\nEl tinent d’alcalde Josep Maria Sala va dir textualment: (extret del vídeo de la sessió plenària): “És veritat que l’any passat l’increment d’impostos i taxes va ser del 0%, però vam tenir increment de despeses no contemplades en els pressupostos, i després així ens va l’evolució del pressupost del 2016; perquè no vam preveure l’increment de la nòmina perquè no en teníem encara informació i, després, es... [ Llegir més ]\nEl tinent d’alcalde Josep Maria Sala va dir textualment: (extret del vídeo de la sessió plenària): “És veritat que l’any passat l’increment d’impostos i taxes va ser del 0%, però vam tenir increment de despeses no contemplades en els pressupostos, i després així ens va l’evolució del pressupost del 2016; perquè no vam preveure l’increment de la nòmina perquè no en teníem encara informació i, després, es va incrementar en un 1%; i la gent ha cobrat un 1% més. I ara, que estem a l’alçada que estem, i que a Madrid es comença a ensumar que hi haurà govern, es parla que, per l’any que ve, tornarem a augmentar un 1% el cost dels salaris del personal de la casa; i a mi em sembla molt bé, però és clar que l’increment de l’any passat més el de l’any que ve; aproximadament són 700.000 euros. Quina casualitat! L’esforç (d’increment fiscal) que estem fent és per cobrir el dèficit del cost de nòmina del 2016 i l’increment de nòmina del 2017”.\nEl Grup Municipal del PSC ha cregut convenient fer públic aquest anunci del Govern Municipal “perquè és bo que se sàpiga de la previsió de Valentí Junyent donat que, en aquella mateixa sessió plenària, uns minuts abans, havien participat els representants sindicals de la plantilla per reclamar la revisió del catàleg de llocs de treball que ha de servir per incrementar els seus sous en un futur; però l’anunci del regidor Sala va arribar quan els representants dels treballadors ja s’havien absentat de la sala”, ha afirmat el president del Grup Municipal, Felip González.\nJunyent aposta encara més per la comunicació i propaganda amb la segona remodelació del seu cartipàs en poc més d'un any\nLa segona remodelació del Govern de Valentí Junyent en poc més d’un any ha arribat aquest matí després de la incorporació de Jaume Arnau (en substitució del dimitit Antoni Llobet) i amb l’assumpció de noves responsabilitats per part dels tinents d’alcalde Joan Calmet i Àuria Caus. Des del PSC reconeixem que l’organització del Govern és una competència de l’Alcalde i, per això, amb el respecte institucional que pertoca, tan sols farem algunes constatacions.\nEns sembla positiu que en aquesta segona remodelació de Govern, l’àmbit d’Habitatge quedi circumscrit a l’Àrea de Serveis a les Persones (i no a Territori, per exemple) perquè és l’opció més adient en l’actual moment d’emergència social i habitacional. Segons el president del Grup Municipal del PSC, Felip Gonz&aac... [ Llegir més ]\nEns sembla positiu que en aquesta segona remodelació de Govern, l’àmbit d’Habitatge quedi circumscrit a l’Àrea de Serveis a les Persones (i no a Territori, per exemple) perquè és l’opció més adient en l’actual moment d’emergència social i habitacional. Segons el president del Grup Municipal del PSC, Felip González, “Joan Calmet, el seu nou responsable, és regidor bregat en la interlocució amb els representants de la societat civil més mobilitzada i crítica; i ara haurà de continuar esprement les seves capacitats de diàleg i cintura política amb col·lectius com la PAHC, per exemple; i amb el repte principal d’anar sumant més habitatge social al parc públic i, també, donar major impuls a la redacció d’un Pla Local de l’Habitatge que, de moment, no està aconseguint portar al dia el calendari inicialment fixat d’execució”. També caldrà veure si assumeix, com Llobet, la presidència de l’empresa municipal Fòrum SA.\nL’altra regidora del Govern que veu ampliada la confiança de l’alcalde és Àuria Caus, que a més de passar a ser tinent d’alcalde –i per tant, probablement millorar el seu sou– assumeix la responsabilitat de Portaveu del Govern i una Regidoria de Comunicació de nova creació amb la que Junyent “aprofita la remodelació de Cartipàs per donar encara més rellevància a la seva creixent maquinària de comunicació i propaganda institucional”.\nFinalment, Jaume Arnau entra al Govern Junyent assumint les regidories de Comerç i Mercats (Indústria la manté Caus) “amb el repte d’aconseguir una bona interlocució amb les nombroses i no sempre homogènies entitats representatives del comerç a la ciutat i, sobretot, amb el de rellançar un mercat de Puigmercadal immers en una greu crisi des de fa massa temps, i resoldre la seva provisionalitat actual de gestió a l’espera d’una necessària pressa de decisions valentes sobre el seu futur”.\nPel que fa al possible increment del cost que suposi aquesta segona remodelació del Govern, des del PSC esperarem a veure amb detall com quedarà definit finalment el règim de dedicacions (fins ara 9,5 dedicacions repartides entre 15 regidors). “Recordem que la primera remodelació de febrer passat amb l’entrada d’ERC al Govern ja va significar un increment percentual de cost d’un 3,52%; aconseguit, això sí, a base de reduir dedicació d’algunes regidores convergents, la jubilació del tinent d’alcalde Sala, la renuncia del sou municipal de Toni Llobet i el fet que l’Ajuntament comparteix gairebé a mitges amb la Diputació de Barcelona l’assignació econòmica a l’Alcalde”, ha conclòs González.\nEl PSC reconeix l'èxit de la Festa Major d'enguany però troba a faltar una mínima autocrítica del Govern municipal\nEl Grup Municipal del PSC a l’Ajuntament de Manresa ha emès avui un comunicat en el qual felicita al regidor de Festes, Joan Calmet, i a tota l’organització de la Festa Major d’enguany, “per una celebració que ha estat un indiscutible èxit, amb una participació ciutadana multitudinària”, ha afirmat el President del Grup del PSC, Felip González. “També volem reconèixer i agrair –ha afegit– l’espectacular feina de tots els serveis municipals implicats, totes les entitats que organitzen activitats, i tots els cossos de seguretat, sanitaris i de protecció civil que es desdoblen aquests dies per garantir unes jornades amb les mínimes incidències”.\nDit això, el PSC considera que el balanç efectuat aquest matí per l’Ajuntament ha pecat “d’una mínima autocrítica”. Segons Felip Gonzá... [ Llegir més ]\nDit això, el PSC considera que el balanç efectuat aquest matí per l’Ajuntament ha pecat “d’una mínima autocrítica”. Segons Felip González, en els 7 folis de nota de premsa elaborada pel Gabinet de Comunicació d’Alcaldia només hi ha mitja línia autocrítica (tan sols una frase de l’alcalde que diu textualment: ‘com sempre, tot és millorable’; però sense precisar què és el que l’alcalde considera que calgui millorar).\n“Suposem que aquesta part del balanç, l’alcalde i el seu govern ens la reserva als grups de l’oposició que, en tot cas, el PSC no eludim”. “I de la mateixa manera que no ens sap gens de greu saludar el que es fa bé; pensem que el model de festa al carrer i concentrada al Centre Històric; segueix tenint massa danys col·laterals per als veïns i veïnes del Centre Històric que, com a mínim, no és bo obviar en l’hora del balanç”.\nSegons Felip González, “la Festa Major de Manresa ha estat eminentment cívica; però se segueixen produint massa fets incívics que la tossuda realitat reprodueix any rere any sense que els recursos esmerçats les evitin”. “És cert que qualsevol model de festa té els seus pros i contres; és cert que la crítica manifestada i publicada en contra d’aquests fets incívics es concentra només en un sector concret del Barri Antic que està més sensibilitzat des de fa anys (C. Bastardes); i és cert que problemes de manca de civisme són difícils d’evitar en grans aglomeracions de públic; i en especial de públic jove i adolescent”.\nI si bé és cert tot això, el PSC considerem que aquests arguments no han de justificar “un passa que t’he vist”, fent com que no ha passat que uns veïns porten anys i panys queixant-se del mateix i que fins i tot es van manifestar davant dels regidors i regidores a la sortida de l’ofici de Festa Major”. “Que hi hagi joves que facin les seves necessitats al carrer és un problema que, a més de dedicar-li més recursos en neteja i en instal·lació d’urinaris, cal afrontar com a paradigma d’un problema social més greu que és el del consum de begudes alcohòliques per part de menors d’edat (en perillosos casos joves ‘molt’ menors d’edat). Un problema que hem d’afrontar no només com a organitzadors de la Festa Major o com representants de les institucions públiques; sinó com a membres d’una societat que ha de seguir combatent aquesta lesiva realitat”.\n“Sens menystenir el que es fa, que des del PSC no deixem de reconèixer-ho als organitzadors de la Festa, ens emplacem a centrar encara més esforços en el futur en mesures que ens resultin més efectives en aquest àmbit”, ha conclòs González.\nFinalment, el PSC vol aprofitar aquesta nota de premsa per felicitar els 25 anys de Festa Major Alternativa que s’han acomplert enguany. “Des de la distància ideològica amb els col·lectius de la ciutat que la convoquen creiem que cal reconèixer aquesta oferta lúdica i reivindicativa que, amb el pas dels anys, s’ha anat consolidat per aquestes festes a la nostra ciutat”.\nEl PSC avala la 'marxa enrere' de Junyent amb les escales mecàniques promeses a la Baixada dels Drets\nDesprés de la presentació pública de la futura actuació urbanística a l’entorn del Museu Comarcal de Manresa, i de rebre les explicacions del Govern sobre el nou projecte per a la Baixada dels Drets que ha descartat definitivament la instal·lació de cap element mecànic de mobilitat de persones a aquell carrer, el Grup Municipal del PSC ha emès un comunicat en el qual avala la solució finalment decidida perquè la considera "més raonable econòmicament i adient tècnicament”, ha dit el President del GM del PSC, Felip González.\nEl PSC apunta, tanmateix, que “aquesta solució és el que és: una ‘marxa enrere’ en tota regla sobre una actuació que en el seu dia (a finals de l’anterior mandat de l’alcalde Valentí Junyent) es va anunciar a ‘bombo i plateret’ en precampanya electoral i que, despré... [ Llegir més ]\nEl PSC apunta, tanmateix, que “aquesta solució és el que és: una ‘marxa enrere’ en tota regla sobre una actuació que en el seu dia (a finals de l’anterior mandat de l’alcalde Valentí Junyent) es va anunciar a ‘bombo i plateret’ en precampanya electoral i que, després, quan es va saber que el Govern s'ho estava replantejant (arran d’una pregunta socialista al Ple Municipal), va servir per acusar el grup del PSC d’atiar una falsa polèmica.\n“I no seria tan falsa la polèmica –diu González– quan per dissimular l’incompliment de la promesa feta (novembre de 2014) ha calgut recórrer a les excel·lents argumentacions d’un prestigiós bufet d’arquitectes internacional; i a què la nova cúpula urbanística d’ERC a l’Ajuntament convoqués tots els recursos humans necessaris per defensar la nova proposta davant d’una previsible oposició de la presidenta del barri de les Escodines”. Un exemple d’això va ser comprovar “el desplegament d’intervencions de destacats dirigents i exdirigents d’ERC a l’acte de dijous des de la bancada del públic que van evitar majors esforços del regidor d’Urbanisme, Marc Aloy, i del mateix alcalde Junyent en la defensa dels seus postulats”. “Una defensa que va obviar (perquè ja no va caldre) un altre dels grans arguments del Govern per justificar aquesta ‘marxa enrere’, que no és cap altre que l'alt pressupost de l’actuació a la Baixada dels Drets que, amb escales o rampes mecàniques, doblava pressupost (fins a uns 600.000 euros més, segons que sí que se'ns va dir al PSC i a la resta de grups municipals); i tampoc no resolia la problemàtica per a persones amb mobilitat reduïda”.\nDit això, el PSC saluda la nova proposta que el Govern de CDC-ERC ha acordat per a l’entorn del Museu Comarcal perquè és “satisfactòria” i perquè, a més dels avantatges que ja ha posat a sobre de la taula el Govern de Valentí Junyent, “cal dir que encara posa més en valor i complementa anteriors actuacions urbanístiques adoptades en aquell sector com, per exemple, la sovint massa vilipendiada passera de vianants entre els carrers de Sant Bertomeu i de Galceran Andreu que, ara, adquireix amb el nou ascensor entre Santa Llúcia i Plaça Major, una major versatilitat”.\nLa Generalitat reconeix al PSC que RENFE i ADIF van deixar en un 'no res' els beneficis dels trens semidirectes a Barcelona\nA les portes d’una propera actualització dels horaris de rodalies Catalunya que es fa anualment per aquestes dates, el PSC de Manresa constata la inutilitat de la proposició que el novembre passat es va aprovar per unanimitat a l’Ajuntament de Manresa i en la qual, entre altres, es reclamava un escurçament del temps de recorregut de la línia R4 que pensàvem que era factible mitjançant una simple adequació de la graella d’horaris.\nAmb aquella proposició, el PSC feia seves les queixes de molts usuaris de la línia de RENFE que veien amb inquietud com els trens romanien aturats més temps del compte a les estacions de Sant Vicenç de Castellet (en ruta cap a Manresa) i de Terrassa (en direcció a Barcelona), amb la única justificació que havien d’esperar el temps que calgués per sortir en l’hora programada tot i que havien pogut arribar a les esmentades e... [ Llegir més ]\nAmb aquella proposició, el PSC feia seves les queixes de molts usuaris de la línia de RENFE que veien amb inquietud com els trens romanien aturats més temps del compte a les estacions de Sant Vicenç de Castellet (en ruta cap a Manresa) i de Terrassa (en direcció a Barcelona), amb la única justificació que havien d’esperar el temps que calgués per sortir en l’hora programada tot i que havien pogut arribar a les esmentades estacions havent-li guanyat temps a l’horari previst.\nCom a mínim en l’itinerari de tornada a Manresa, era més que evident que amb una simple modificació de la darrera graella d’horaris oficial (que datava de juny de 2015) es podia aconseguir que aquesta espera es fes a l’estació de Manresa (ja sense viatgers a bord) i no a Sant Vicenç.\nPerò no ha estat possible, ni això ni cap altra de les aportacions que la resta de grups municipals van fer a aquella proposició;perquè sis mesos després, no ha estat comunicat al Ple cap contesta dels organismes interpel·lats: Generalitat, RENFE i ADIF.\nÉs cert que uns dies després d’aquell ple municipal RENFE, va contestar al diari Regió7 (que no pas a l’Ajuntament) que analitzaria si la línia de Manresa podia guanyar aquests minuts de temps. Però al PSC no ens consta que aquest anàlisi s’hagi fet ni quin és el seu resultat.\nD’aquesta qüestió, entre altres, el Grup Municipal del PSC va informar al Molt Honorable President de la Generalitat, Carles Puigdemont, abans de la seva primera visita oficial a la ciutat (gener de 2016). Ho vam fer per mitjà d’una carta en la qual li detallàvem algunes de les que consideràvem eren ‘prioritats de la ciutat’ i per a les quals li demanàvem ajut.\nAra fa uns dies, Presidència de la Generalitat ha tingut la lloable iniciativa –que agraïm– de contestar a aquelles peticions en una argumentada resposta signada pel director de l’Oficina del President, Josep Rius i Alcaraz. En la carta, Presidència de la Generalitat diu “entendre i compartir” el “desencís i enuig amb l’actual situació i la gestió que fan RENFE i ADIF”. Presidència apunta en el seu escrit al PSC que “creiem que la solució definitiva seria que la Generalitat pogués tenir el control efectiu de les vies per millorar tots els corredors. Però mentre no s’aconsegueix aquest traspàs total, l’estratègia a curt termini és la d’eliminar les limitacions temporals de velocitat que imposa ADIF i que provoquen que els trens arribin sistemàticament tard”.\nAl seu escrit, l’Oficina del President detalla, també, una de les millores impulsades pel Govern en aquest àmbit: la posada en funcionament de sis trens semidirectes entre Manresa i Barcelona el gener de 2014. Una actuació que la Generalitat quantifica econòmicament en un cost d’aproximadament 300.000 euros/any però que, pel que s’explica ha tingut un resultat també fallit des del juny de 2014. El Govern argumenta que, des d’aquesta data, “ADIF aplica unes limitacions temporals de velocitat per raons de seguretat relacionades amb l’estabilitat d’algunes trinxeres. Els trens semidirectes suposaven estalviar-se entre 6 i 13 minuts de viatge respecte d’altres trens però, ateses les limitacions esmentades, el temps de trajecte s’ha incrementat en 6 min. (+-1 minut) en un sentit i 8 minuts (+- 1 min.) en l’altre. El temps que s’havia aconseguit estalviar amb aquests nous serveis, en molts casos queda reduït a 0 min.”\nEn definitiva, el PSC resta a l’espera de quina serà la graella de nous horaris de les línies R4 i R12 que ens comuniquen els manresans i manresanes amb Barcelona i Lleida; per acabar de constatar si alguna de les nostres propostes es porten a la pràctica –malgrat que tot apunta a que no serà així. I també, per veure si els semidirectes anunciats a bombo i plateret pel Departament de Territori continuen en fallida tècnica com ara. Tot plegat, un cop descartat per ‘silenci administratiu’ que no haurem ni tan sols provat si es podia reduir el temps de recorregut amb l’adequació de la graella d’horaris que vam proposar fa sis mesos. D’aquí a uns pocs dies, podrem comprovar si RENFE i ADIF ens segueixen menyspreant els manresans i manresanes.\nL'Ajuntament oferta 24 llocs de treball per aturats i només ho anuncia en un racó del web municipal\nEl grup municipal del PSC ha emès avui un comunicat en el qual anima a les persones aturades de Manresa a optar a un dels 24 llocs de treball que l’Ajuntament oferta aquests dies en el marc dels Plans d’Ocupació finançats per la Diputació de Barcelona.\nEs busquen candidats per a les següents feines: 5 auxiliars administratius/ives, 4 Auxiliars d’equipaments, 2 Paletes, 2 Mediadors/es de carrer, 2 Informadors/es socials, 1 Peó, 1 tècnic/a de grau mitjà coordinador programa, 1 arquitecte/a, 1 arquitecte/a tècnic, 1 treballador/a social, 1 tècnic/a de grau mitjà d’inclusió, 1 Tècnic/a de grau mitjà de cooperació, 1 Tècnic/a de grau mitjà de comunicació i 1 Dissenyador/a gràfic.\nEl PSC va preguntar ahir en Comissió Informativa i el Govern ens va respondre que tota la informació estava al web municipal. Tanmateix, ... [ Llegir més ]\nEl PSC va preguntar ahir en Comissió Informativa i el Govern ens va respondre que tota la informació estava al web municipal. Tanmateix, segons el president del Grup Municipal del PSC, Felip González, “no sembla massa lògic que una oferta tan important de llocs de treball en uns moments de tanta necessitat per a tantes famílies amb tots els seus membres en atur a Manresa, aquesta oferta no s’hagi publicitat amb més èmfasi per arribar a la màxima difusió possible”.\n“És una qüestió –afirma González– d’igualtat d’oportunitats; de fer possible que tothom que ho necessita tingui opció a, com a mínim, presentar la seva candidatura; oimés quan una part principal de l’oferta inclou professions i places per a les quals no es necessita tenir una titulació acadèmica molt elevada”.\nPer al president del Grup Municipal del PSC, és veritat que el portal “Oferta pública d’ocupació” del web municipal és una bona eina de difusió dels llocs de treball que l’Ajuntament vol ocupar; “però no és menys cert que es tracta d’un lloc que queda en un tercer nivell de navegació al web municipal on, a més, en els darrers anys, no hi ha hagut massa novetats i que, per tant, pot passar força desapercebuda l’existència d’un nou Pla d’Ocupació tot i la rellevància dels 24 llocs de treball que s’introdueixen en el mercat laboral local”.\nÉs per això que el PSC demana a l’Ajuntament de Manresa que, amb caràcter immediat, com a mínim es destaqui en la portada del web el Pla d’Ocupació vigent finançat amb gairebé 300.000 euros de la Diputació i per al qual la data límit per presentar currículums és el proper 18 de maig. També seria oportú –apunta el PSC– que l’Ajuntament informi de tots els detalls de l’oferta als mitjans de comunicació local, amb la finalitat que el màxim nombre de persones se n’assabenti i hi puguin optar”.\nSegons Felip González, “encara que segur que hi haurà molts més candidats que places ofertades; com a mínim, "podrem garantir que tinguin opció a presentar-se molta més gent; i que amb un major nombre de candidats es pugui elegir a les persones més preparades i, també, a les que més necessitin sortir de la situació d’atur”.\nA les persones seleccionades se’ls efectuarà un contracte laboral per obra o servei o bé un nomenament de funcionari interí per sis mesos, a jornada completa de 37,5 hores setmanals de promig. L’imprès de sol·licitud i les bases de la convocatòria, així com la informació complementària que sigui precisa es poden sol·licitar al Servei d’Organització i Recursos Humans, al C. del Bruc, 33-35 3a planta (Edifici de La Florinda–Policia Local), de dilluns a divendres de dos quarts de nou del matí a les dues de la tarda, i els dilluns a la tarda de quatre a sis.\nL'ajuntament ha actuat amb manifesta manca de previsió en la pèrdua de la categoria de ciutat de més de 75.000 habitants; i la pèrdua d'ingressos que representarà en transferències estatals\nA la Comissió informativa d’Hisenda i Governació celebrada aquest migdia i a preguntes dels grups municipals de l’oposició, el president de la Comissió ha confirmat la informació publicada ahir per Nació Manresa segons la qual la nostra ciutat ha deixat d’estar inclosa pel Govern de l’Estat en la categoria de ciutats de més de 75.000 habitants; un fet que representarà una minoració molt rellevant de la quantitat econòmica que l’Ajuntament rep en concepte d’ingressos per transferències de l’Administració de l’Estat.\nEl tinent d’alcalde d’Hisenda, Josep Maria Sala, ha confirmat que l’Ajuntament es va adonar d’aquest fet, ara fa uns dies, sense que hi hagi hagut cap comunicació oficial prèvia al respecte per part de l’Estat.\nPel que se’ns ha explicat, va ser arran d’una visita a una oficina vir... [ Llegir més ]\nPel que se’ns ha explicat, va ser arran d’una visita a una oficina virtual ministerial que els serveis tècnics municipals es van adonar d’aquest canvi de consideració de la nostra ciutat, que ens situa, a partir d’ara (i per als propers 4 anys), en una categoria inferior. Segons els càlculs fets pel departament d’Hisenda de l’Ajuntament, la reducció d’ingressos municipals en transferències de l’estat per aquest fet serà d’uns 878.000 euros anuals (3,5 milions en el còmput dels propers 4 anys, vigència de l’actual cens de l’INE).\nSegons l’equip de Govern hi ha una evident divergència de criteri en l’elaboració del càlcul poblacional de Manresa entre el que fa l’INE (que és el que realment serveix perquè el ministeri faci unes transferències i no unes altres) i el padró que aprova l’Ajuntament anualment. Aquesta divergència de criteri afectaria a la computació com a residents de més de mig miler de persones.\nL’equip de Govern ha confirmat a la resta de grups municipals que presentarà al·legacions per a cada cas de persones que Manresa encara té en el seu padró i que l’INE ha donat de baixa. I, per a fer-ho, ha disposat d’un operatiu d’urgència mitjançant el qual funcionaris del cos de la policia local (uniformats i de paisà) estarien visitant aquests dies a manresans i manresanes que no havien regularitzat a temps la seva situació legal al nostre país; per recordar-los l’obligació de fer-ho.\nTanmateix, sembla que aquesta tasca, que s’ha encomanat a corre-cuita a la Policia Local, només podrà “recuperar” a temps dins el termini legal per al·legar, una quantitat insuficient d’empadronats que no compensarà les que el Govern de l’Estat considera donades de baixa (sembla que la previsió és la de poder recuperar, com a molt, entre cent o dos cents dels més de 346 casos que caldria resoldre per mantenir-nos en una població de més de 75.000 habitants).\nEn aquest sentit, el grup municipal del PSC vol fer públic el següent:\n1. El rebuig en les formes del Govern de l’Estat si, com ha explicat el Govern Municipal, és cert que ha actuat de facto, i sense avís previ a l’Ajuntament d’aquest canvi de categoria de ciutat que significarà una reducció tan important d’ingressos en el capítol de transferències del pressupost municipal.\n2. Així mateix, considerem que no es pot negar una manifesta manca de previsió per part del Govern Municipal en aquesta qüestió. L’Ajuntament hauria d’haver posat molta més atenció en quin són i quins no són els criteris de l’INE per fer el càlcul de població just en un moment en què se sabia que el nostre padró estava molt al límit dels 75.000 habitants. D’aquesta manera s’hauria pogut preveure, amb més temps i amb més capacitat de reacció, totes les actuacions necessàries per evitar el que finalment s’ha produït. Accions com, per exemple, les que ara sabem que s’han hagut d’encomanar a cuita-corrents a la policia local i que, molt probablement, ja no serviran per evitar el mal major de la pèrdua de categoria de ciutat de 75.000 habitants i la reducció d’ingressos municipals que això representarà per als propers quatre anys.\nEl PSC felicita al Berguedà per l'èxit d'aconseguir que la Generalitat prioritzi la seva autovia entre Berga i Cercs\nEl PSC de Manresa havia presentat aquest matí per a què fos debatuda en el proper Ple Municipal una proposició per tal que l’Ajuntament de Manresa felicités als alcaldes i alcaldesses del Berguedà, i amb ells, també als seus veïns i veïnes, per l’èxit d’aconseguir que la Generalitat consideri prioritari construir un nou tram d’autovia gratuïta, aquesta vegada entre els municipis de Berga i de Cercs.\nAquesta proposta ha estat retirada aquest mateix migdia en comprovar que cap altre grup presentava proposicions. De fet, des de fa molts anys hi ha una mena d’acord tàcit entre partits de no introduir proposicions si el ple ordinari de l’Ajuntament es convoca en període de campanya electoral. Aquest acord, a vegades, no havia estat seguit per algun grup municipal i, segons que ha precisat el president del Grup Municipal del PSC, Felip González, “per això... [ Llegir més ]\nAquesta proposta ha estat retirada aquest mateix migdia en comprovar que cap altre grup presentava proposicions. De fet, des de fa molts anys hi ha una mena d’acord tàcit entre partits de no introduir proposicions si el ple ordinari de l’Ajuntament es convoca en període de campanya electoral. Aquest acord, a vegades, no havia estat seguit per algun grup municipal i, segons que ha precisat el president del Grup Municipal del PSC, Felip González, “per això havíem entrat a registre la nostra proposta; amb el condicionant que, si cap altre grup no presentava mocions (com així ha estat finalment), nosaltres retiraríem d’immediat la nostra proposta, com així hem fet”.\nTanmateix, el PSC de Manresa manté la seva felicitació pública als berguedans i berguedanes en els mateixos termes que ho feia a la proposició. “Considerem que l’anunci fet per l’Honorable Conseller de Territori i Sostenibilitat, Santi Vila, aquest divendres passat al Berguedà, pel qual es comprometia a redactar durant el proper any 2016 el projecte de desdoblament en autovia gratuïta de dos carrils per sentit de circulació entre els municipis de Berga i Cercs; és un èxit dels seus veïns i veïnes i de les institucions locals que els representen”, ha comentat González.\nEl PSC de Manresa vol posar de manifest que les comunicacions amb el Pirineu són molt considerades per tots els veïns i veïnes del Bages. Però també que “tots plegats no podem evitar mirar amb sana enveja l’anunci fet per Santi Vila al Berguedà, perquè també tenim des de fa anys una reivindicació similar –encara per resoldre– per solucionar els problemes que generen els pas de més de 30.000 vehicles diaris –no només els caps de setmana– a la carretera C-55, sobretot en el seu tram entre Manresa i Sant Vicenç de Castellet”.\nAixí mateix, la proposició del PSC també demanava que “l’Ajuntament de Manresa en Ple explicités tot el suport a l’alcalde de Manresa, Valentí Junyent, perquè assisteixi en nom de tots els manresans i manresanes a l’acte de presentació pública de la declaració “N’estem farts” que tindrà lloc el proper dimecres 23 de desembre a les 16 hores, segons un acord que es va prendre en el decurs d’un consell d’alcaldes del Bages extraordinari”. “Estem segurs, que sense que quedi acordat en Ple Municipal, tots els grups municipals donen aquest suport a Junyent en aquesta reivindicació conjunta amb la resta d’alcaldes del Bages”, ha conclòs González.\nEl PSC de Manresa es desplaça fins a Moià, a la celebració institucional de la Diada en el monument dedicat a Rafael de Casanova, a la seva vila natal, un acte presidit per la Senyera\nEl President del Grup Municipal Socialista de l’Ajuntament de Manresa, Felip González, ha agraït en un comunicat la “impecable”celebració viscuda i l’ “acollida” viscuda aquest matí durant l’acte institucional de la Diada Nacional de l’11 de setembre celebrat a Moià, en el monument dedicat a Rafael de Casanova a la seva vila natal.\nFelip González, que amb la resta de regidors socialistes de Manresa, havia declinat participar en l’acte oficial de la Diada a la capital del Bages perquè la seva ofrena floral no la presideix des de fa tres anys la Senyera, sinó la bandera Estelada; ha volgut acompanyar als socialistes de Moià en l’ofrena floral convocada a la capital de la veïna i recentment constituïda comarca del Moianès.\nFelip González ha felicitat a l’alcalde de Moià i vice-president primer de la Diputació de Barc... [ Llegir més ]\nFelip González ha felicitat a l’alcalde de Moià i vice-president primer de la Diputació de Barcelona, Dionís Guiteras (ERC) perquè la celebració oficial de la Diada del seu Ajuntament ha estat un acte “impecable en el qual hem pogut conviure en harmonia i respecte totes les sensibilitats del catalanisme, a l’ombra d’una gran Senyera, símbol oficial del nostre país, i que ha estat hissada en l’obertura de la festa; la bandera que ens representa a tots i totes, la que ens uneix a tots els catalans i les catalanes”.\nGonzález ha acompanyat al dirigent local del PSC de Moià, Enric Terencio, en la ofrena que els socialistes han compartit amb “totes les entitats i partits polítics de Moià. “No ha estat una celebració exempta d’estelades –ha reconegut González– ni de reivindicació independentista tot i el caràcter institucional de l’acte. Però això no ens genera als socialistes manresans cap mena de problema perquè nosaltres sempre respectem totes les idees que s’expressen en democràcia. Ha estat una festa oberta i convivencial on fins i tot l’orador convidat, el diputat al Congrés d’ERC, Joan Tardà, i el mateix ’alcalde Guiteras, han fet discursos molt transversals i d’una reivindicació social, molt adient que compartim gairebé al cent per cent”.\nEls socialistes manresans havien demanat aquesta mateixa setmana al Govern de l’Ajuntament de Manresa que, un cop suprimida per decisió unilateral del Govern de CiU (amb el suport d’ERC), una part de la celebració oficial de la Diada que a l’ofrena floral d’aquest matí a Manresa no fos l’Estelada sinó la Senyera la que presidís l’acte. “En rebre una negativa del Govern de Valentí Junyent vam decidir celebrar la Diada en un municipi on fos la Senyera de tots i totes la que ens presidís; i la veritat és que estem molt contents d’haver triat Moià, perquè hem gaudit d’una celebració ben convivencial –com el mateix Joan Tardà ha definit en el seu discurs– de totes les ‘potes’ del catalanisme: l’independentista, el federalista i l’autonomista”. “Un exemple a seguir”, ha conclòs Felip González.\nEl PSC demana a Junyent que en campanya electoral mantingui la imparcialitat de l'Ajuntament i que faci un "impàs temporal" en les accions que fa o aixopluga com a municipi adherit a l'AMI\nEl Grup Municipal del PSC ha aprofitat la celebració de la Comissió Informativa de Presidència de l’Ajuntament de Manresa d’aquest migdia per demanar a l’equip de Govern que, a partir del proper dia 11 de setembre i fins el dia de les eleccions del 27 de setembre mantingui la imparcialitat que li és obligada legalment durant el període de campanya electoral.\nEl president del Grup Municipal del PSC, Felip González, ha reconegut en el decurs de la Comissió i davant dels representants de tots els grups municipals presents –s’havia excusat el de C’s– que els acords plenaris que van propiciar que el consistori manresà s’adherís a l’Associació de Municipis per la Independència (AMI) “són legítims, es van aprovar i revalidar per majoria, i són respectats pel PSC encara que no hi estiguem d’acord”.\nTanmateix, en l&rs... [ Llegir més ]\nTanmateix, en l’actual context polític i davant del fet que en les properes eleccions del 27S els postulats independentistes ja seran defensats per algunes de les candidatures que s’hi presenten, els socialistes han demanat al Govern Municipal que “durant el període de campanya comprès entre els dies 11 i 24 de setembre, l’Ajuntament es mantingui imparcial i faci un impàs temporal durant el qual s’abstingui de d‘organitzar actes, activitats o accions -pròpies o aixoplugant les organitzades per altres”. “En tot cas, -suggereix el PSC- aquests actes, activitats o accions emmarcades en els legítims acords presos pel Ple Municipal es podrien reprendre a partir del dia 28 de setembre”.\nGonzález ha posat diversos exemples d’actes que han tingut i tenen l’aixopluc de l’Ajuntament, que s’han celebrat aquests dies de precampanya, “i que seria desitjable que no es produïssin durant els propers 15 dies de campanya electoral”. Actes com, per exemple, (el no anunciat a la prèvia) desplegament d’una estelada gegant com a cloenda del darrer Castell de Focs de Festa Major; o accions com la cessió de façanes d’edificis municipals per a la ubicació de pancartes defensant postulats independentistes; o la cessió de suports municipals com els que es mantenen en algunes rotondes defensant aquests mateixos postulats com inherents a la convocatòria del 27S; suports de Fira de Manresa per a la difusió d’actes organitzats per l’ajuntament o per la pròpia empresa municipal.\nEl PSC de Manresa recorda que és preceptiu legal d’obligat compliment (vetllat per la Junta Electoral) que les institucions es mantinguin imparcials durant el procés electoral.\nEn aquest mateix sentit, el PSC també ha demanat avui a l’equip de Govern que en la celebració institucional prevista (per al dia 11 de setembre, a les 11h) de la Diada Nacional de Catalunya a la Plaça 11 de Setembre, “aquest any” i donat que l’acte ja se celebrarà en període de campanya electoral oficial “l’ofrena floral sigui presidida per la bandera oficial de Catalunya i no per l’Estelada, –ensenya que respectem però que no és el símbol oficial que ens representa a tots els catalans; sinó només a una part”. D’aquesta manera -diu el PSC-, i davant del fet que l’Ajuntament va decidir unilateralment suprimir l’altre acte oficial de la Diada que sí que presidia la Senyera al Saló de Sessions de l’Ajuntament, “es podria propiciar que més entitats i grups polítics (i no només els independentistes) participéssim a l’ofrena”.